SINTEZA
la proiectul de lege privind depozitarii centrali de instrumente financiare

	Conţinutul articolelor/ punctelor din proiectul prezentat spre avizare şi coordonare
	Participantul la avizare, consultare publică,
expertizare
	Nr. crt.
	Conţinutul obiecţiei, propunerii, recomandării, concluziei
	Argumentarea autorului proiectului

	1
	2
	3
	4
	5

	Avizare şi consultare publică

	I. Obiecții de ordin general

	
	Cancelaria de Stat a Republicii Moldova
	1
	Având în vedere că prin Legea nr. 234/2016 este reglementată activitatea
Comisiei de examinare a pretențiilor financiare ale persoanelor juridice care dețin autorizații de societate de registru sau licență pentru activitatea de depozitar central, se solicită examinarea oportunității includerii reglementărilor privind realizarea pretențiilor pecuniare, în proiectul Legii privind depozitarii centrali de valori mobiliare
(nr. 239/MF/CNPF/2026)
	Nu se acceptă
Situația juridică aferentă pretențiilor financiare a fost legată expres de Legea nr. 234/2016, care va fi guvernată până la data intrării în vigoare a prezentei legi (12 luni din data publicării acesteia), corespunzător reglementarea unor situații juridice născute în temeiul altei legi precum și neafectate în careva mod de proiectul de lege nu poate servi temei de reglementare în proiect.

	II. Obiecții și propuneri la articolele/punctele din proiect

	
	Banca Națională a Moldovei
(Aviz nr. 31-002/41/1662 din 03.04.2026)
	2
	În textul proiectului de lege, recomandăm a se examina necesitatea substituirii termenilor „acte legislative” și „cadru legislativ” cu termenii „acte normative” și „cadru normativ”, în măsura în care reglementările vizate ar putea fi stabilite nu doar în legi, dar și în acte normative subordonate legii.
	Se acceptă
Pe tot textul proiectului de lege termenii „acte legislative” și „cadrul legislativ” se substituie cu termenii „acte normative” și „cadrul normativ”.

	Articolul 2.  Noțiuni
(1)În sensul prezentei legi, se definesc următoarele noțiuni:
2.	depozitar central dintr-o țară terță – orice entitate juridică stabilită
într-o altă țară care nu aparține Uniunii Europene sau Spațiului Economic European, care furnizează un serviciu similar serviciului de bază prevăzut în Secțiunea A pct. 3 din anexă și care furnizează cel puțin un alt serviciu de bază prevăzut în Secțiunea A din anexă;
	Depozitarul central unic al valorilor mobiliare
(Aviz nr. 02/191 din 30.03.2026)
	3
	La art.2 se propune adăugarea unei noi noțiuni , sau după caz , modificarea noțiunii incluse la pct. 2, pentru a defini situația/ raporturile ale depozitarului autohton cu un depozitar din UE.
Art.2 include noțiunea „depozitar central dintr-o țară terță ” care implică orice entitate juridică stabilită într-o altă țară care nu apar ține UE sau Spațiului Economic European. 
La moment, Moldova nu este membru al UE , iar DCU are intenția de a stabili o conexiune cu un depozitar central din UE.
	Se acceptă parțial
Noțiunea „depozitar central dintr-o țară terță” urmează a fi păstrată în redacția actuală, deoarece aceasta se utilizează pe textul legii în contextul autorizării serviciilor transfrontaliere prestate de depozitarii centrali.

Totodată, în contextul conexiunilor dintre depozitarii centrali se completează /modifică articolele corespunzătoare.


	11.	operator de decontare – orice instituție, inclusiv cele licențiate în conformitate cu legislația privind piețele instrumentelor financiare sau cu Legea nr.202/2017 privind activitatea băncilor (în continuare - Legea nr.202/2017), care execută ordine de transfer în numele clienților sau în nume propriu, prin alte mijloace decât cele realizate prin intermediul unui sistem de decontare a valorilor mobiliare;
	Banca Națională a Moldovei
(Aviz nr. 31-002/41/1662 din 03.04.2026)
	4
	La art. 2 pct. 11 din proiectul de lege, la definiția de „operator de decontare”,
recomandăm revizuirea textului „prin alte mijloace decât cele realizate prin intermediul” în vederea asigurării clarității prevederii și alinierii la textul prevăzut de Regulamentul (UE) nr.909/2014.

	Se acceptă
La art.2 alin. (1) textul de la pct. 11 se expune cu următorul cuprins: 
„11. operator de decontare – orice instituție, inclusiv cele licențiate în conformitate cu legislația privind piețele instrumentelor financiare sau cu Legea nr.202/2017 privind activitatea băncilor (în continuare - Legea nr.202/2017), care execută ordine de transfer în numele clienților sau în nume propriu, altfel decât prin intermediul unui sistem de decontare a valorilor mobiliare;”

	Articolul 2. Noțiuni
(1)În sensul prezentei legi, se definesc următoarele noțiuni:
44. piață de creștere pentru IMM – astfel cum este definit în legislația privind piețele instrumentelor financiare;
	Asociația Băncilor din Moldova
(Aviz nr. 02-06/89 din 06.04.2026)
	5
	Rugăm să fie enunțată mai clar definiția termenului de „piață în creștere pentru IMM”, precum și să fie indicat explicit cadrul normativ în care aceasta se regăsește sau urmează a fi reglementată.

	Nu se acceptă
Potrivit pct. 13 alin 2) din Regulamentul privind armonizarea legislației Republicii Moldova cu legislația Uniunii Europene, aprobat prin HG nr. 1171/2018 „ la elaborarea proiectului de act normativ urmează a fi respectată terminologia legislației UE, utilizându-se concepte şi noțiuni identice sau compatibile celor utilizate în legislația Uniunii Europene”.
Noțiunea în cauză este definită în proiectul Legii privind piețele instrumentelor financiare și activitățile de investiții, care a fost transmis MF spre promovare, redefinirea ei într-un nou proiect de lege este nu doar redundantă, ci și riscantă.

	8.	instrumente financiare – astfel cum sunt definite de legislația privind piețele instrumentelor financiare ;
	Asociația Băncilor din Moldova
(Aviz nr. 02-06/89 din 06.04.2026)
	6
	La fel se impune revizuirea noțiunii de „instrumente financiare” prin corelarea expresă cu prevederile legislației pieței de capital, în vederea asigurării unei interpretări unitare și evitării eventualelor ambiguități.
	Nu se acceptă
Noțiunea în cauză este definită în proiectul Legii privind piețele instrumentelor financiare și activitățile de investiții, care a fost transmis MF spre promovare.

	Articolul 6. Măsuri de prevenire a
cazurilor de neexecutare a decontării
(1) Locurile de tranzacționare stabilesc proceduri care să permită confirmarea detaliilor relevante ale tranzacțiilor cu instrumentele financiare prevăzute la art.5 alin.(1) la data la care tranzacția a fost încheiată.
	Asociația Băncilor din Moldova
(Aviz nr. 02-06/89 din 06.04.2026)
	7
	Rugăm să fie definită în mod clar semnificația noțiunii de „locuri de tranzacționare”.
	Nu se acceptă
Noțiunea în cauză este definită în proiectul Legii privind piețele instrumentelor financiare și activitățile de investiții, care a fost transmis MF spre promovare, 

	Articolul 6. Măsuri de prevenire a cazurilor de neexecutare a decontării
2)	Suplimentar cerinței prevăzute la alin.(1), societățile de investiții stabilesc și aplică măsuri de limitare a numărului de cazuri de neexecutare a decontării. Aceste măsuri vor cuprinde cel puțin acorduri între societatea de investiții și clienții profesioniști, pentru a asigura:
a)	comunicarea rapidă a unei alocări de valori mobiliare la tranzacție;
b)	confirmarea alocării respective;
c)	confirmarea acceptării sau a respingerii condițiilor în timp util înainte de data preconizată a decontării.
	Banca Națională a Moldovei
(Aviz nr. 31-002/41/1662 din 03.04.2026)
	8
	La art. 6 alin. (2) din proiectul de lege, textul „Suplimentar cerinței prevăzute la alin. (1)” urmează a fi substituit cu textul „Fără a aduce atingere cerinței prevăzute la alineatul (1)” întru reglementarea exactă a prevederilor de la art. 6 alin. (2) din regulamentul transpus
	Se acceptă 
La art.6 alin. (2) se expune cu următorul cuprins: 
„2)	Fără a aduce atingere cerinței prevăzute la alin.(1), firmele de investiții stabilesc și aplică măsuri de limitare a numărului de cazuri de neexecutare a decontării. Aceste măsuri vor cuprinde cel puțin acorduri între firma de investiții și clienții profesioniști, pentru a asigura:
a)	comunicarea rapidă a unei alocări de valori mobiliare la tranzacție;
b)	confirmarea alocării respective;
c)	confirmarea acceptării sau a respingerii condițiilor în timp util înainte de data preconizată a decontării.”

	
	Asociația Băncilor din Moldova
(Aviz nr. 02-06/89 din 06.04.2026)
	9
	La fel, cu referire la prevederile art.6 alin.(2), considerăm că noțiunea „alocare de valori mobiliare la tranzacție” necesită clarificare.
Totodată, propunem clarificarea expresă a aplicării diferențiate și proporționale a cerințelor privind comunicarea alocării, confirmarea acesteia și confirmarea acceptării / respingerii condițiilor tranzacției înainte de data decontării.
Piața de capital din Republica Moldova include segmente cu caracteristici semnificativ diferite (VMS, acțiuni, obligațiuni corporative, obligațiuni municipale, tranzacții pe piață reglementată și tranzacții OTC). În aceste condiții, aplicarea uniformă a unor cerințe inspirate din practica europeană poate fi adecvată doar pentru anumite tipuri de instrumente și tranzacții, însă poate fi disproporționată pentru segmentele cu lichiditate redusă sau pentru procesele standardizate.
În acest sens, propunem completarea textului proiectului sau a actelor normative subsecvente cu prevederi exprese privind posibilitatea stabilirii unor reguli diferențiate în funcție de: tipul instrumentului financiar, lichiditatea acestuia, tipul pieței, complexitatea lanțului de decontare și existența unor elemente variabile după executarea tranzacției.
Totodată, în privința confirmărilor post-tranzacționale prevăzute în același articol, propunem clarificarea faptului că obligațiile prevăzute la art. 6 alin. (2) nu trebuie interpretate ca impunând reconfirmarea separată, după executarea fiecărei tranzacții, a datelor de decontare și a condițiilor deja stabilite contractual și/ sau prin ordinul clientului, în cazul operațiunilor standardizate.
Respectiv, propunem introducerea unei clarificări exprese potrivit căreia, în cazul operațiunilor standardizate, obligațiile respective se consideră îndeplinite prin mecanismul contractual și operațional existent, fără a fi necesară o reconfirmare separată după executarea tranzacției.
Această propunere este justificată prin faptul că, în numeroase operațiuni standardizate (în special în cazurile în care conturile și instrucțiunile de decontare sunt prestabilite contractual, iar ordinul clientului conține toate elementele necesare), o reconfirmare ulterioară nu aduce valoare practică suplimentară și poate genera întârzieri și riscuri operaționale suplimentare.
	Nu se acceptă
În condițiile noii legislații privind piața instrumentelor financiare tranzacționarea pe bursă presupune asigurarea mijloacelor bănești și a valorilor mobiliare către data preconizată a decontării (T+2). Corespunzător, firmele de investiții trebuie să pună în aplicare măsuri de gestionare a riscurilor, care ar asigura finalizarea tranzacției bursiere realizate la T+0. 
Reglementările UE impun în cadrul măsurilor menite să prevină și să soluționeze cazurile de neexecutare a decontării și să încurajeze disciplina în materie de decontare un „circuit informațional” obligatoriu care trebuie să aibă loc între broker și clientul său  după ce s-a încheiat tranzacția, dar înainte ca valorile mobiliare și mijloacele bănești să fie efectiv schimbate, astfel încât nici o tranzacție să nu ajungă la decontare fără a fi verificată și confirmată. 
Firmele de investiții ar trebui să se asigure că dispun în timp util de toate informațiile necesare cu privire la decontare, pentru a permite decontarea eficientă și eficace a tranzacțiilor. Acest paragraf obligă firmele de investiții să semneze acorduri scrise cu clienții lor profesioniști prin care aceștia din urmă se angajează să răspundă rapid la mesaje. În scopul facilitării acestei comunicări firmele de investiții ar trebui să le ofere clienților lor profesioniști posibilitatea de a trimite confirmările și detaliile privind alocarea în format electronic. Totodată, ar trebui încurajată procesarea complet automatizată (straight-through processing - STP).
Detaliile comunicărilor privind alocarea valorilor mobiliare, precum și clarificările de rigoare, vor fi expuse într-un act normativ secundar referitor la disciplina în materie de decontare, astfel precum este stipulat la alineatul 3) din art.6 „Comisia Națională a Pieței Financiare stabilește prin actele sale normative cerințe privind procedurile standardizate și protocoalele de mesagerie, care trebuie utilizate în vederea asigurării respectării prevederilor din al doilea enunț al alin. (2), în conformitate cu ghidurile Autorității Europene pentru Valori Mobiliare și Piețe (ESMA).”

	Articolul 6. Măsuri de prevenire a
cazurilor de neexecutare a decontării
(5) Pentru fiecare sistem de decontare a valorilor mobiliare pe care îl gestionează, depozitarii centrali instituie măsuri de încurajare și de stimulare a decontării în timp util a tranzacțiilor de către participanții lor. Depozitarii centrali impun participanților să își deconteze
tranzacțiile la data preconizată a
decontării.
	Asociația Băncilor din Moldova
(Aviz nr. 02-06/89 din 06.04.2026)
	10
	Sugerăm reformularea frazei, pentru mai multă claritate, după cum urmează:
„Depozitarii centrali stabilesc obligația participanților de a asigura decontarea tranzacțiilor la data preconizată a
decontării.”
	Se acceptă 
La art.6 alin. (5) se expune cu următorul cuprins:
„ (5) Pentru fiecare sistem de decontare a valorilor mobiliare pe care îl gestionează, depozitarii centrali instituie măsuri de încurajare și de stimulare a decontării în timp util a tranzacțiilor de către participanții lor. Depozitarii centrali stabilesc reguli și proceduri prin care obligă participanții să asigure decontarea tranzacțiilor lor la data preconizată a decontării.”

	Sarcina administrativă asupra
participanților: Cerințele de raportare și conformitate introduse prin Lege (în special art. 6, 7 și 10)
	Asociația Băncilor din Moldova
(Aviz nr. 02-06/89 din 06.04.2026)
	11
	Cerințele de raportare și conformitate introduse prin Lege (în special art. 6, 7 și 10) presupun investiții considerabile în infrastructura IT și resursele umane. Se consideră necesară instituirea unei perioade de tranziție adecvate, precum și elaborarea unor ghiduri metodologice de către autorități.
	Nu se acceptă
Ținând cont de angajamentele față de UE, proiectul de lege prevede la Titlul VI  „Dispoziții finale și tranzitorii” termene rezonabile pentru conformare (intrarea în vigoare la 12 luni de la publicare, solicitarea autorizării de către DCU în termen maxim de 6 luni de la intrarea în vigoare a legii), permițând DCU și participanților la piață să își adapteze sistemele și procedurile fără a perturba activitatea curentă.
De menționat că, art. 10 alin. (2) din proiectul de lege prevede deja obligația CNPF de a elabora acte normative privind conținutul, formularele standard, modele și procedurile pentru raportarea și transmiterea informațiilor.

	La art. 7, 8, 10, 17
	Ministerul Dezvoltării Economice și Digitalizării (Aviz nr. 02-06/89 din 06.04.2026)
	12
	Proiectul de lege promovează un transfer excesiv de competență normativă către autoritatea de reglementare, ceea ce poate genera riscuri de tratament discreționar și instabilitate normativă. Cu titlu de exemplu, se menționează: stabilirea penalităților (art. 7 alin. (5)), procedura de buy-in (art. 8), cerințele de raportare (art. 10) și condițiile de autorizare (art.17).
În acest context, în vederea minimizării acestor riscuri, se consideră oportună completarea proiectului de lege cu: (i) stabilirea unor parametri minimi pentru penalități; (ii) definirea unor criterii clare privind aplicarea mecanismului de buy-in, inclusiv limitarea acestuia la cazuri excepționale și stabilirea unor praguri de aplicare; (iii) reglementarea cerințelor esențiale de autorizare; (iv) optimizarea cerințelor de raportare, inclusiv prin reducerea frecvenței acestora și valorificarea datelor deja disponibile la autoritățile publice.
	Nu se acceptă.
Proiectul de lege transpune Regulamentul (UE) nr. 909/2014 al Parlamentului European și al Consiliului din 23 iulie 2014 privind îmbunătățirea decontării titlurilor de valoare în Uniunea Europeană și privind depozitarii centrali de titluri de valoare și asigură conformitatea cu acesta, implicit cu delegarea aspectelor tehnice către actele inferioare (în cazul național, - actele normative ale CNPF/în cazul UE, - standarde tehnice de reglementare ale AEVMP sau SEBC care stabilesc detalii privind elemente primare ale actelor superioare, ex. Regulamentul delegat (UE) 2017/389 al Comisiei din 11 noiembrie de completare a Regulamentului (UE) nr. 909/2014 al Parlamentului European și al Consiliului în ceea ce privește parametrii pentru calcularea sancțiunilor în fonduri bănești pentru decontările neexecutate și operațiunile CSD-urilor în statele membre gazdă). 

	TITLUL III
...
Secțiunea 1
Autoritățile responsabile pentru autorizarea și supravegherea depozitarilor centrali și participanților
	Banca Națională a Moldovei
(Aviz nr. 31-002/41/1662 din 03.04.2026)
	13
	Recomandăm revizuirea denumirii secțiunii 1 din Titlul III din proiectul de lege, corespunzător denumirii aceleași secțiuni din Regulamentul (UE) nr. 909/2014 „Autoritățile responsabile pentru autorizarea și supravegherea depozitarilor centrali”.
	Se acceptă
Denumirea secțiunii 1 de la Titlul III se expune după cum urmează:
„Secțiunea 1
Autoritățile responsabile pentru autorizarea și supravegherea depozitarilor centrali”

	Art. 8 Mecanismul buy-in (art. 8)
	Asociația Băncilor din Moldova
(Aviz nr. 02-06/89 din 06.04.2026)
	14
	Implementarea procedurii obligatorii de cumpărare întrun context de lichiditate redusă, specific pieței din Republica Moldova, poate genera efecte disproporționate. Se recomandă acordarea unei flexibilități explicite autorității competente în stabilirea pragurilor și termenelor, în funcție de particularitățile pieței locale.
	Nu se acceptă
Procedura de cumpărare silită (buy-in) este un pilon central al Regulamentului (UE) nr. 909/2014, una de măsurile de ultimă instanță pentru a asigura finalizarea decontării tranzacțiilor bursiere. Până la acest instrument potrivit legislației privind piața instrumentelor financiare, firmele de investiții aplică măsuri de mitigare a riscurilor în raport cu clienții care eventual nu dispun sau nu vor dispune de active suficiente pentru acoperirea tranzacțiilor.
 Procedura de buy-in nu este un instrument opțional, ci o măsură de protecție a cumpărătorului care a plătit, dar nu a primit valorile mobiliare. Introducerea unei „flexibilități explicite” la nivel de lege, care ar permite autorității competente să suspende sau să ignore buy-in-ul în funcție de lichiditate, ar echivala cu o neîndeplinire a obligației de armonizare și ar crea un cadru juridic incompatibil cu standardele europene.
Flexibilitatea este deja prevăzută în alin.(8), (13), prevederile cărora stabilesc nuanțări în funcție de lichiditate: pentru piețele mai puțin lichide, perioada după care se declanșează procedura buy-in este mai lungă (de exemplu, 7 zile lucrătoare), iar dacă procedura de buy-in eșuează sau nu este posibilă (tocmai din cauza lipsei de lichiditate pe piață), acesta este înlocuit cu o compensație în mijloace bănești plătită cumpărătorului. Aceasta va preveni blocajele în piețele cu lichiditate redusă.
Simpla existență a procedurii de buy-in, chiar și într-o piață nelichidă, acționează ca un stimulent pentru participanți de a-și onora obligațiile la timp, reducând din start numărul de cazuri de neexecutare.

	
	Asociația Băncilor din Moldova
(Aviz nr. 02-06/89 din 06.04.2026)
	15
	Referitor la prevederile privind mecanismul de buy-in / cumpărare impusă în caz de neexecutare a decontării, susținem abordarea potrivit căreia acest mecanism nu ar trebui să se aplice în mod automat și uniform tuturor categoriilor de instrumente și tuturor tranzacțiilor.
În cazul instrumentelor cu lichiditate redusă (în special anumite acțiuni, obligațiuni corporative, obligațiuni municipale și tranzacții OTC), cumpărarea impusă poate fi imposibil de realizat pe piața din Republica Moldova sau poate implica costuri disproporționat de mari, ceea ce ar putea genera distorsiuni și riscuri suplimentare.
În acest context, propunem prevederea expresă a faptului că mecanismul buy-in se aplică doar anumitor categorii de instrumente și/ sau tranzacții, stabilite prin acte normative ale CNPF în baza unei analize de lichiditate și a particularităților pieței, cu posibilitatea exceptării instrumentelor nelichide sau a anumitor segmente de piață. Totodată, propunem clarificarea principiului de bază privind repartizarea responsabilității și a costurilor aferente neexecutării decontării. În lipsa unei asemenea clarificări, există riscul apariției unor interpretări divergente și al unor litigii între participanți, clienți și alte entități implicate în lanțul de decontare. Respectiv, propunem includerea în Lege a unui principiu general potrivit căruia costurile aferente neexecutării decontării sunt suportate de partea responsabilă de neexecutare, cu detalierea mecanismelor concrete în regulile depozitarului central și/ sau actele normative subsecvente Legii emise de CNPF.
	Nu se acceptă
Regulamentul (UE) nr. 909/2014 nu permite exceptarea categoriilor întregi de instrumente financiare (acțiuni sau obligațiuni) de la mecanismul de buy-in în funcție de lichiditate.
Excluderea în proiectul legii a obligațiunilor municipale sau OTC-ul de la buy-in, după cum se propune,  ar conduce la perceperea de către investitorii străini a pieței locale ca având un grad de risc mai ridicat, deoarece nu ar avea garanția finalizării tranzacției sau a primirii unei compensații financiare în caz de eșec.

Totodată, proiectul de lege deleagă deja CNPF competența de a emite acte normative secundare prin care vor fi aprobate instrumentele financiare sau categoriile de tranzacții cu respectivele  instrumente financiare față de care urmează să se aplice procedura buy-in, precum și detaliile funcționării procedurii buy-in, inclusiv aferente calculării și plății compensației în mijloace bănești. 



	Articolul 14. Cooperarea între autorități
(2)	În exercitarea atribuțiilor care le revin conform prevederilor art.11 și art.12, autoritatea competentă și autoritatea relevantă acordă importanța cuvenită efectului potențial al deciziilor lor asupra stabilității sistemului financiar din Republica Moldova, în special în situațiile de urgență, pe baza informațiilor disponibile.
	Banca Națională a Moldovei
(Aviz nr. 31-002/41/1662 din 03.04.2026)
	16
	La art. 14 alin. (2) din proiectul de lege, urmează a fi precizat că excepția se referă la situațiile de urgență de la art. 15 din proiectul de lege, precizare care se regăsește în Regulamentul (UE) nr. 909/2014.
	Se acceptă
La art.14 alin. (2) se expune cu următorul cuprins:
Articolul 14. Cooperarea între autorități
„(2)	În exercitarea atribuțiilor care le revin conform prevederilor art.11 și art.12, Comisia Națională a Pieței Financiare și Banca Națională a Moldovei acordă importanța cuvenită efectului potențial al deciziilor lor asupra stabilității sistemului financiar din Republica Moldova, în special în situațiile de urgență prevăzute la art. 15, pe baza informațiilor disponibile.”

	Articolul 17. Procedura de acordare a autorizării

(4)	În termen de 30 de zile lucrătoare de la primirea cererii, autoritatea competentă analizează dacă aceasta este completă. Dacă cererea este incompletă, autoritatea competentă stabilește un termen până la care depozitarul central solicitant trebuie să furnizeze informații suplimentare. Autoritatea competentă informează depozitarul central solicitant atunci când cererea este considerată completă.
	Banca Națională a Moldovei
(Aviz nr. 31-002/41/1662 din 03.04.2026)
	17
	La art. 17 din proiectul de lege, întru asigurarea unui cadru procedural clar atât pentru autoritatea competentă, cât și pentru depozitarul central care solicită autorizarea, propunem precizarea la alin. (4) că perioada de examinare a plenitudinii cererii de autorizare se suspendă pe perioada în care depozitarul central solicitant trebuie să furnizeze informații suplimentare conform solicitării autorității competente. La fel, urmează a fi reglementat că în situația în care depozitarul central care solicită autorizația nu prezintă documentele și/sau informațiile solicitate și/sau nu înlătură neajunsurile în termenul stabilit, autoritatea competentă constată renunțarea tacită la cererea de autorizare, precum și notifică depozitarul central solicitant despre aceasta, fapt ce duce la încetarea procedurii administrative și la restituirea cererii de autorizare și a documentelor și  informațiilor anexate la aceasta, fără examinarea acestora.

	Se acceptă
La art. 17:
- alin. (4) se completează cu textul: „În cazul în care depozitarul central solicitant nu prezintă documentele și informațiile solicitate în termenul stabilit, Comisia Națională a Pieței Financiare îl informează despre constatarea renunțării tacite la cerere. În cazul prezentării de către depozitarul central solicitant a informațiilor solicitate de Comisia Națională a Pieței Financiare, aceasta examinează repetat plenitudinea cererii în termenul prevăzut de prezentul alineat.”;
- alin (10) se expune cu următorul cuprins „(10)	Prin derogare de la Codul administrativ, în termen de șase luni de la depunerea unei cereri complete, Comisia Națională a Pieței Financiare  adoptă o decizie de acordare a autorizării, sau o decizie, motivată temeinic, de refuz al autorizării. Prin derogare de la Codul administrativ, consultarea altor autorități de către Comisia Națională a Pieței Financiare, în condițiile prezentului articol, suspendă de drept curgerea termenului procedurii administrative, până la data recepționării răspunsului corespunzător.”

	Articolul 17. Procedura de acordare a autorizării

(5)	Din momentul în care cererea este considerată completă, autoritatea competentă transmite toate informațiile incluse în cerere autorității relevante și consultă autoritatea în cauză cu privire la caracteristicile sistemului de decontare a valorilor mobiliare gestionat de depozitarul central. În acest caz:
a)	autoritatea relevantă va emite autorității competente un aviz motivat, în domeniile de competență prevăzute la art.12 alin.(2), în termen de trei luni de la primirea informațiilor de către autoritatea relevantă. În cazul în care autoritatea relevantă nu furnizează un aviz în termenul menționat, se consideră că aceasta a emis un aviz pozitiv;
b)	în cazul în care autoritatea relevantă emite un aviz motivat negativ, iar autoritatea competentă intenționează totuși să acorde autorizarea, autoritatea competentă furnizează autorităților relevante, în termen de o lună de la primirea avizului negativ, motivele pentru care intenționează să acorde autorizarea în pofida avizului negativ;
c)	avizul negativ prevăzut la lit. b) va conține motivele complete și detaliate privind nerespectarea cerințelor prevăzute de prezenta lege sau de alte acte legislative.
	Banca Națională a Moldovei
(Aviz nr. 31-002/41/1662 din 03.04.2026)
	18
	La art. 17 alin. (5) lit. a) din proiectul de lege, recomandăm a se revedea trimiterea la art.12 alin. (2) din proiectul de lege în vederea determinării clare și exhaustive a domeniilor de competență vizate. În acest sens, opinăm că art. 12 alin. (2) din proiectul de lege pare să reglementeze expres un singur domeniu de competență al autorității relevante, și anume cel de la lit. b), iar prevederile art. 12 alin. (2) lit. a) și c) nu precizează careva domenii de competență.
La art. 17 alin. (5) lit. c) din proiectul de lege, propunem revizuirea textului „privind nerespectarea cerințelor prevăzute de prezenta lege sau de alte acte legislative”, având în vedere că în procesul de autorizare, autoritatea competentă consultă autoritatea relevantă cu privire la caracteristicile sistemului de decontare a valorilor mobiliare gestionat de depozitarul central. Respectiv, opinăm că avizul autorității relevante, pozitiv sau negativ, urmează să se refere la consultarea solicitată conform părții dispozitive a alin. (5).
	Se acceptă
La art. 17 alin. (5):
· la lit. a) textul „în domeniile de competență prevăzute la art.12 alin.(2)” se substituie cu textul „în domeniul de competență prevăzut la art.12 alin.(2) lit. b)”;
· lit. c) se expune cu următorul cuprins: „ c) „avizul negativ prevăzut la lit. b) va conține o expunere exhaustivă a motivelor de respingere, precizând elementele de neconformitate a caracteristicilor sistemului de decontare a valorilor mobiliare gestionat de depozitarul central, în raport cu cerințele cadrului normativ aplicabil.”.

	Articolul 19. Extinderea și externalizarea unor activități și servicii
(1)	Depozitarii centrali autorizați prezintă o cerere de autorizare autorității competente înainte de externalizarea unui serviciu de bază către o persoană terță în temeiul art. 35 sau înainte de extinderea activității prin adăugarea uneia sau mai multora dintre următoarele activități:
a)	serviciile de bază stabilite de Secțiunea A din anexă, care nu sunt
prevăzute de autorizarea inițială;
b)	serviciile auxiliare, fără a fi explicit enumerate, în temeiul Secțiunii B din anexă, care nu sunt prevăzute de autorizarea inițială;
c)	gestionarea unui alt sistem de decontare a valorilor mobiliare;
d)	decontarea integrală sau parțială a operațiunii aferente mijloacelor bănești pentru sistemul de decontare a valorilor mobiliare în conturile altui agent de decontare;
e)	stabilirea unei conexiuni interoperabile, inclusiv conexiunilor cu un depozitar central dintr-o țară terță.
...
(7)	Depozitarul central poate stabili și menține conexiuni cu un depozitar central dintr-o țară terță, conform condițiilor și procedurile prevăzute de prezentul articol. La stabilirea conexiunilor cu un depozitar central dintr-o țară terță, informațiile furnizate de depozitarul central solicitant trebuie să permită autorității competente să evalueze dacă conexiunile în cauză îndeplinesc cerințele prevăzute de art.54 sau cerințe echivalente acestora.

	Depozitarul central unic al valorilor mobiliare
(Aviz nr. 02/191 din 30.03.2026)
	19
	Astfel , se propune de specificat și inclus pe tot parcursul textului proiectului inclusiv și cerințe aplicabile în cazul în care depozitarul central autorizat în Republica Moldova institui e sau menține conexiuni cu depozitarii centrali din UE și din Spațiul Economic UE, inclusiv în următoarele articole:
a) Art. 19, lit. e) „stabilirea unei conexiuni interoperabile, inclusiv conexiunilor cu un depozitar central dintr-o țară terță. ”, se propune de completat cu sintagma ” sau din UE și Spațiul Economic UE ”.
b) Art. 19, alin. (7), după fraza cu un „depozitar central dintr-o țară terță ”, de
completat cu sintagma ”sau din UE și Spațiul Economic UE ”.
	Se acceptă parțial
La Art. 19 alin. (1) și (7) se expun cu următorul cuprins:
„Articolul 19. Extinderea și externalizarea unor activități și servicii
(1)	Depozitarii centrali autorizați prezintă o cerere de autorizare Comisiei Naționale a Pieței Financiare înainte de externalizarea unui serviciu de bază către o persoană terță în temeiul art. 35, sau înainte de extinderea activității, prin adăugarea uneia sau mai multora dintre următoarele activități:
a)	serviciile de bază stabilite de Secțiunea A din anexă, care nu sunt
prevăzute de autorizarea inițială;
b)	serviciile auxiliare, fără a fi explicit enumerate, în temeiul Secțiunii B din anexă, care nu sunt prevăzute de autorizarea inițială;
c)	gestionarea unui alt sistem de decontare a valorilor mobiliare;
d)	decontarea integrală sau parțială a operațiunii aferente mijloacelor bănești pentru sistemul de decontare a valorilor mobiliare în conturile altui agent de decontare;
e)	stabilirea unei conexiuni interoperabile, inclusiv conexiunilor cu un depozitar central dintr-un stat membru al Uniunii Europene sau cu un depozitar central dintr-o țară terță.
...
(7)	Depozitarul central poate stabili și menține conexiuni cu un depozitar central dintr-un stat membru al Uniunii Europene sau cu un depozitar central dintr-o țară terță, conform condițiilor și procedurile prevăzute de prezentul articol. La stabilirea conexiunilor cu un depozitar central dintr-o țară terță, informațiile furnizate de depozitarul central solicitant trebuie să permită Comisiei Naționale a Pieței Financiare să evalueze dacă conexiunile în cauză îndeplinesc cerințele prevăzute de art.54 sau cerințe echivalente acestora.”

	Articolul 22. Examinare și evaluare

(7)	În cazul în care autoritatea relevantă nu furnizează un aviz în termenul menționat, se consideră că aceasta a emis un aviz pozitiv.
	Banca Națională a Moldovei
(Aviz nr. 31-002/41/1662 din 03.04.2026)
	20
	La art. 22 din proiectul de lege, în vederea exercitării efective a atribuțiilor autorității relevante de supraveghere a depozitarilor centrali și a băncilor desemnate, propunem excluderea alin. (7) în vederea păstrării obligației autorității relevante de a prezenta un aviz motivat cu referire la subiectul consultat indiferent de data expedierii acestuia.
Propunerea este valabilă pentru toate prevederile similare din proiectul de lege care se referă la emiterea avizului autorității relevante (spre exemplu: art. 17 alin. (5) lit. a), art.61 alin. (5) din proiectul de lege, etc.).
	Nu se acceptă
Prevederea în cauză se regăsește în Regulamentul (UE) nr. 909/2014 și necesită a fi transpusă.

	Articolul 24. Libertatea depozitarilor centrali din statele membre ale Uniunii Europene de a presta servicii pe teritoriul Republicii Moldova
(1) Un depozitar central autorizat într-un stat membru al Uniunii Europene poate furniza serviciile prevăzute în anexă pe teritoriul Republicii Moldova, inclusiv prin
înființarea unei sucursale cu respectarea următoarelor condiții:
a) aceste servicii sunt prevăzute de
autorizația pe care o deține;
b) au fost încheiate acorduri de
cooperare și schimb de informații între autoritatea competentă din statul gazdă și autoritatea competentă din statul membru de origine, în ceea ce privește recunoașterea, reglementarea și supravegherea depozitarilor centrali care vor presta servicii pe teritoriul Republicii
Moldova.
	Asociația Băncilor din Moldova
(Aviz nr. 02-06/89 din 06.04.2026)
	21
	Sugerăm înlocuirea textului „autoritatea competentă din statul gazdă” cu „autoritatea competentă din Republica Moldova”.
	Se acceptă parțial
La art.2 alin. (1) noțiunea de la pct. 24  „stat gazdă” se exclude, iar pe tot textul  proiectului de lege cuvintele „autoritatea competentă” (care se referă la autoritatea competentă din Republica Moldova) și „autoritatea competentă din statul gazdă” se substituie cu cuvintele „Comisia Națională a Pieței Financiare”, la cazul respectiv.

	Articolul 27. Depozitari centrali din țări terțe

(16)	Autoritatea competentă aprobă, în actele sale normative, criterii pentru
a stabili dacă:
a)	mecanismele juridice și de supraveghere din țara terță asigură că depozitarii centrali autorizați în țara terță respectă cerințele juridice obligatorii care sunt în fapt echivalente cu cerințele din prezenta lege;
b)	depozitarii  centrali  din  țara  terță  fac  obiectul  supravegherii,
monitorizării și aplicării efective în țara respectivă în mod permanent; și
c)	cadru juridic al țării terțe în cauză prevede un sistem echivalent de recunoaștere a depozitarilor centrali autorizați în temeiul legislației din țara terță respectivă.

	Banca Națională a Moldovei
(Aviz nr. 31-002/41/1662 din 03.04.2026)
	22
	La art. 27 alin. (16) lit. c) din proiectul de lege, recomandăm revizuirea textului
„depozitarilor centrali autorizați în temeiul legislației din țara terță respectivă”, or, art. 25 alin. (9) din Regulamentul (UE) nr. 909/2014 pare să se refere la alte state terțe decât țara
terță respectivă (nu pare a fi consecvent ca în țara terță să fie recunoscut un depozitar autorizat conform legislației aceleași țări terțe).
	Se acceptă
La art. 27 alin. (16) lit. c) se expune cu următorul cuprins :
„c)	cadru juridic al țării terțe în cauză prevede un sistem echivalent de recunoaștere a depozitarilor centrali autorizați în temeiul legislației țărilor terțe.”



	Articolul 28. Dispoziții generale privind cerințele organizatorice

(2)	Depozitarul central trebuie să aprobe politici și proceduri eficiente pentru a asigura respectarea prezentei legi, inclusiv respectarea prevederilor prezentei legi de către managerii și angajații acestuia.
(4)	Depozitarul central trebuie să stabilească și să aplice mecanisme organizatorice și administrative scrise eficace pentru identificarea și gestionarea conflictelor de interese potențiale dintre participanții săi sau clienții acestora și depozitarul central, inclusiv cu:
a)	managerii depozitarului central;
b)	angajații depozitarului central;
c)	membrii organelor de conducere ale depozitarului central;
d)	orice persoane care	dețin controlul direct sau indirect asupra  depozitarului central;
 e)	persoana care are legături strânse cu oricare dintre persoanele prevăzute
la lit. a)-c);
f)	persoana care are legături strânse cu depozitarul central.


	Banca Națională a Moldovei
(Aviz nr. 31-002/41/1662 din 03.04.2026)
	23
	Recomandăm a se examina necesitatea definirii termenului „managerii”, care este utilizat la art. 28 din proiectul de lege, în vederea corelării acestuia cu termenii „organ de conducere” și „conducere superioară”.
	Se acceptă parțial
Art.28 alin. (2) și (4) se expun cu următorul cuprins:

„Articolul 28. Dispoziții generale privind cerințele organizatorice
(2)	Depozitarul central trebuie să aprobe politici și proceduri eficiente pentru a asigura respectarea prevederilor prezentei legi, inclusiv de către membrii conducerii superioare și angajații acestuia.
(4)	Depozitarul central trebuie să stabilească și să aplice mecanisme organizatorice și administrative scrise eficace pentru identificarea și gestionarea conflictelor de interese potențiale dintre participanții săi sau clienții acestora și depozitarul central, inclusiv cu:
a)	membrii conducerii superioare a depozitarului central;
b)	angajații depozitarului central;
c)	membrii organelor de conducere ale depozitarului central;
d)	orice persoane care	dețin controlul direct sau indirect asupra  depozitarului central;
 e)	persoana care are legături strânse cu oricare dintre persoanele prevăzute
la lit. a)-c); 
f)	persoana care are legături strânse cu depozitarul central.”

	Articolul 28. Dispoziții generale privind cerințele organizatorice

(11)	Suplimentar celor prevăzute la alin.(9), autoritatea competentă elaborează și aprobă acte normative care vor stabili reglementări privind normele și procedurile prevăzute la alin.(3).
	Banca Națională a Moldovei
(Aviz nr. 31-002/41/1662 din 03.04.2026)
	24
	La art. 28 alin. (11) din proiectul de lege, se va revizui trimiterea la alin. (9)
	Se acceptă
La art.28 alin. (11) se expune cu următorul cuprins:
„(11)	Suplimentar celor prevăzute la alin.(10), Comisia Națională a Pieței Financiare elaborează și aprobă acte normative care vor stabili reglementări privind normele și procedurile prevăzute la alin.(3).”

	Articolul 29. Conducerea superioară, organul de conducere și acționarii

	Ministerul Dezvoltării Economice și Digitalizării (Aviz nr. 02-06/89 din 06.04.2026)

	25
	Totodată, potrivit art. 4 alin. (5) din Legea nr. 234/2016 cu privire la Depozitarul central unic al valorilor mobiliare, cel puțin 76% din acțiunile Depozitarului central unic sunt deținute de Banca Națională a Moldovei. În acest sens, se recomandă analiza includerii exprese în proiect a prevederii privind menținerea cotei minime de deținere sau, în cazul în care se urmărește modificarea regimului de proprietate, completarea notei de fundamentare cu argumente și justificări clare în acest sens.

	Nu se acceptă
Cu referire la cota de deținere a BNM și regimul de proprietate:
Regulamentul (UE) nr. 909/2014 nu impune un anumit model de proprietate (public sau privat) pentru depozitarii centrali (CSD), ci se concentrează pe cerințele de prudență, guvernanță și acces.
Menținerea cotei de 76% a BNM este o opțiune de politică statală reglementată prin Legea nr. 234/2016, care are caracter de lege specială în raport cu structura DCU. 
Prezentul proiect de lege stabilește cerințele de autorizare și funcționare aplicabile oricărui depozitar central, indiferent de acționariat, pentru a asigura un cadru normativ durabil și neutru, pregătit pentru contextul post-aderare UE. Includerea unei cote fixe într-o lege de armonizare europeană ar putea fi considerată o barieră la libera circulație a capitalului pe termen lung.

	
	
	26
	De asemenea, în vederea asigurării securității juridice și a unei tranziții previzibile, se recomandă, după caz, instituirea unor dispoziții tranzitorii care să reglementeze aplicarea graduală a noilor condiții privind structura acționariatului.
	Nu se acceptă
Proiectul de lege prevede la Titlul VI  „Dispoziții finale și tranzitorii” termene rezonabile pentru conformare (intrarea în vigoare la 12 luni de la publicare, solicitarea autorizării de către DCU în termen maxim de 6 luni de la intrarea în vigoare a legii). A se reține că, proiectul de lege operează cu noțiunea de participație calificată a acționarilor depozitarului (10%) care urmează a fi evaluată de către regulator la autorizare. Or, în condițiile structurii actuale a DCU, nu există acționari de drept privat care dețin participații calificate.

	Articolul 30. Informații prezentate autorităților competente
 
(1)	Depozitarul central notifică autoritatea competentă privind orice modificări în conducerea superioară și organul de conducere, precum și prezintă autorității competente informațiile necesare care permit de a evalua corespunderea cu art.29 alin. (1)-(5).
	Banca Națională a Moldovei
(Aviz nr. 31-002/41/1662 din 03.04.2026)
	27
	La art. 30 alin. (1) din proiectul de lege, propunem indicarea termenului concret în care depozitarul central notifică autoritatea competentă privind orice modificări în conducerea superioară și organul de conducere.
	Se acceptă
La art.30 alin. (1) se expune cu următorul cuprins:
„(1)	Depozitarul central notifică Comisia Națională a Pieței Financiare  privind orice modificări în conducerea superioară și organul de conducere, în termen de 10 zile de la data luării deciziei de aprobare în funcție, precum și prezintă Comisiei Naționale a Pieței Financiare  informațiile necesare care permit de a evalua corespunderea cu art.29 alin. (1)-(5).”

	Articolul 36. Servicii prestate de alte persoane decât depozitari centrali
(1) Fără a aduce atingere prevederilor din art.35 și dacă acest fapt este prevăzut de legislația privind piața de capital, o altă
persoană decât depozitarul central poate să fie responsabilă de înscrierea înregistrărilor în conturile de valori mobiliare administrate de depozitarul central.
(2)În cazul în care o altă persoană decât depozitarul central poate să presteze anumite servicii de bază prevăzute în Secțiunea A din anexă, conform alin.(1), se va aplica legislația privind piața de capital. Cerințele în cauză vor include
prevederile prezentei legi care se aplică depozitarului central și, după caz, altei părți implicate.
(3)Serviciile de bază stabilite în
Secțiunea A din anexă nu pot fi prestate de alte persoane decât depozitarii centrali.
	Asociația Băncilor din Moldova
(Aviz nr. 02-06/89 din 06.04.2026)
	28
	Se recomandă verificarea dacă alineatul (3) este în contradicție cu alineatele (1) și (2).
	Se acceptă
Proiectul a fost revăzut întru eliminarea contradicției.

	Articolul 40. Proceduri de comunicare cu participanții și alte infrastructuri ale piețelor
Depozitarii centrali utilizează în procedurile lor de comunicare cu participanții la sistemele de decontare a valorilor mobiliare pe care le gestionează, precum și cu infrastructurile de piață cu care interacționează, proceduri și standarde de comunicare internaționale deschise pentru transmiterea de mesaje și pentru datele de referință, pentru a facilita înregistrarea, plata și decontarea eficientă.
	Bursa de Valori a Moldovei
(Aviz nr. 01/61 din 01.04.2026)
	29
	Art.40 se completează cu alin.(2), (3) și (4), în următoarea redacție:
(2) Depozitarii centrali asigură accesul, inclusiv electronic al deținătorilor de valori mobiliare la informațiile privind portofoliul acestora.
(3) Documentele aferente serviciilor sau/și contractele se transmit și se procesează în format electronic, cu respectarea legislației privind semnătura electronică.
(4)Depozitarii centrali asigură integritatea, confidențialitatea și securitatea informațiilor aferente deținătorilor de valori mobiliare, în conformitate cu legislația privind protecția datelor cu caracter personal și securitatea informațională.
	Nu se acceptă
Depozitarul central nu poate asigura accesul, și nu e corect să o facă, pentru toți deținătorii de valori mobiliare, astfel cum se propune, dat fiind faptul că acces la sistemul depozitarului central și, respectiv, la informațiile din portofoliile deținătorilor o au doar participanții la depozitarul central.

Detaliile tehnice, precum modul de transmitere a documentelor, cerințele privind asigurarea integrității, confidențialității și securității informațiilor aferente deținătorilor vor fi expuse în actele normative secundare, care vor fi aprobate de către CNPF. 

	Articolul 43. Protecția valorilor mobiliare ale participanților și ale clienților acestora
(1)	Pentru fiecare sistem de decontare a valorilor mobiliare pe care îl operează, depozitarul central trebuie să țină o evidență și conturi care să îi permită, în orice moment și fără întârziere, să separe, în conturile deschise la depozitarul central, valorile mobiliare ale unui participant de cele ale oricărui alt participant și, dacă este cazul, de propriile active ale depozitarului central.
(2)	Depozitarul central trebuie să țină o evidență și conturi care să permită oricărui participant să separe valorile mobiliare proprii de valorile mobiliare ale clienților săi.
(3)	Depozitarul central trebuie să țină o evidență și conturi care să permită oricărui participant să dețină, într-un singur cont de valorile mobiliare, valorile mobiliare care aparțin diferiților clienți ai acelui participant („segregare omnibus a clienților”).
(4)	Depozitarul central trebuie să țină o evidență și conturi care să permită unui participant să separe instrumentele financiare ale oricărui client al său, dacă și în măsura în care acest fapt este solicitat de participant („segregare individuală a clienților”).
(5)	Un participant trebuie să ofere clienților săi cel puțin alegerea între segregarea omnibus a clienților și segregarea individuală a clienților și să îi informeze cu privire la costurile și riscurile asociate fiecărei opțiuni, dacă autoritatea competentă nu stabilește altfel în actele sale normative.
 (6)	Depozitarul central și participanții trebuie să dezvăluie public nivelurile de protecție și costurile pentru diferite modele de segregare a clienților pe care le oferă și să presteze aceste servicii în condiții comerciale rezonabile. Informațiile privind modelele diferite de segregare a clienților trebuie să includă o descriere a principalelor aspecte juridice ale acestor modele de segregare, inclusiv informații despre legislația aplicabilă în domeniul insolvabilității.
(7)	Depozitarul central nu poate folosi nici într-un mod valorile mobiliare care nu-i aparțin. Totodată, depozitarul central poate folosi valorile mobiliare ale unui participant în cazul în care a obținut consimțământul expres prealabil al participantului respectiv. Depozitarul central va cere participantului său să obțină orice acord prealabil necesar de la clienții participantului.
	Bursa de Valori a Moldovei
(Aviz nr. 01/61 din 01.04.2026)
	30
	Art.43 se completează cu alin.(5)1, alin.(6)1, alin.(6)2și alin.(6)3în următoarea redacție:
(5)1 Alegerea tipului de cont de către client se consemnează în formă scrisă sau electronică și produce efecte juridice depline.
(6)1 Activele clienților evidențiate în conturi deschise la depozitarii centrali nu fac parte din masa debitoare în cazul insolvabilității participantului sau a
depozitarului. În cazul inițierii procedurii de insolvabilitate, depozitarul central asigură transferul fără întârziere al activelor clienților către un al participant sau sistem, conform instrucțiunilor acestora.
(6)2 Activele clienților sunt evidențiate separat de cele ale participanților și nu pot face obiectul executării silite, compensării sau altor măsuri de urmărire pentru obligațiile participanților sau ale depozitarului.
(6)3 Procedura și termenele de transfer al activelor clienților în situațiile prevăzute
la alin.(61) se stabilesc prin regulile depozitarului central, aprobate de autoritatea competentă.
Completările propuse sunt necesare în vederea alinierii cadrului normativ la practicile moderne ale piețelor financiare, asigurării digitalizării serviciilor prestate de depozitarii centrali, precum și consolidării protecției drepturilor deținătorilor de valori mobiliare
	Nu se acceptă
Propunerile parvenite excedă zona de reglementare  a proiectului de lege și se vor regăsi în alte normative, inclusiv regulile și procedurile depozitarului central sau a participanților.

	Articolul 43. Protecția valorilor mobiliare ale participanților și ale clienților acestora

(5)	Un participant trebuie să ofere clienților săi cel puțin alegerea între segregarea omnibus a clienților și segregarea individuală a clienților și să îi informeze cu privire la costurile și riscurile asociate fiecărei opțiuni, dacă autoritatea competentă nu stabilește altfel în actele sale normative.
	Banca Națională a Moldovei
(Aviz nr. 31-002/41/1662 din 03.04.2026)
	31
	La art. 43 alin. (5), după cuvintele „dacă autoritatea competentă”, propunem completarea cu cuvintele „sau autoritatea relevantă”, având în vedere rolul BNM de supraveghere a băncilor și a societăților de asigurare și reasigurare, inclusiv din perspectiva calității deținătorilor (direct, indirect, beneficiar efectiv) de acțiuni în capitalul social al entităților respective, precum și ținând cont de prevederile pct. 6 sbp. 4) din Regulamentul privind condiţiile de acordare, suspendare și retragere a calităţii de participant la Depozitarul central unic al valorilor mobiliare (aprobat prin HCE al BNM nr. 159/2018), prin care BNM a stabilit ca fiind necesară aplicarea segregării individuale a clienților care dețin acțiuni emise de bănci sau de societăți de asigurare sau reasigurare.
	Se acceptă parțial
Norma respectivă poate fi implementată în două moduri:
· prin includerea în legislația sectorială a unei restricții a aplicării segregării omnibus pentru clienții care dețin acțiuni emise de bănci sau de societăți de asigurare sau reasigurare;
· prin includerea unor prevederi în actele normative secundare ale CNPF la propunerea BNM.

	Articolul 44. Caracterul definitiv al decontării
(1)	Depozitarul central trebuie să asigure că sistemul de decontare a valorilor mobiliare pe care îl operează oferă o protecție adecvată participanților. Autoritatea competentă desemnează și notifică sistemele de decontare a valorilor mobiliare operate de depozitarul central, în conformitate cu Legea nr.183/2016.
	Banca Națională a Moldovei
(Aviz nr. 31-002/41/1662 din 03.04.2026)
	32
	La art. 44 alin. (1), recomandăm revizuirea celui de-al doilea enunț în conformitate cu prevederile art. 13 din Legea nr. 183/2016 (precum și cu proiectul de lege pentru modificarea Legii nr. 183/2016, care recent a fost remis spre promovare Ministerului Finanțelor), care stabilește competența BNM de a desemna și notifica sistemele de decontare a valorilor mobiliare operate de depozitarul central.
	Se acceptă
La art. 44 alin. (1) enunțul doi se expune cu următorul cuprins: „Banca Națională a Moldovei desemnează și notifică sistemele de decontare a valorilor mobiliare operate de depozitarul central, în conformitate cu Legea nr.183/2016.”

	
	Asociația Băncilor din Moldova
(Aviz nr. 02-06/89 din 06.04.2026)
	33
	Considerăm că referința la Legea nr.183/2016 cu privire la caracterul definitiv al decontării în sistemele de plăți și de decontare a instrumentelor financiare necesită reconsiderare, întrucât, la moment, aceasta nu conține prevederi exprese privind desemnarea și notificarea sistemelor de decontare a valorilor mobiliare operate de depozitarul central de către CNPF, obiectul notificării, destinatarul notificării și efectele juridice ale unei asemenea desemnări/ notificări. În lipsa unor norme corespunzătoare în Legea nr.183/2016, formularea propusă este susceptibilă să creeze incertitudine și dificultăți de aplicare. În aceste condiții, se recomandă fie reglementarea expresă a mecanismului în prezentul proiect, fie operarea concomitentă a modificărilor necesare în Legea nr.183/2016.
	

	Articolul 51. Politica de investiții
(1) Depozitarul central trebuie să păstreze activele sale financiare la Banca Națională a Moldovei, bănci sau alți depozitari centrali autorizați.
	Depozitarul central unic al valorilor mobiliare
(Aviz nr. 02/191 din 30.03.2026)
	34
	La art.51, pct. 1) se propune de reformulat contextul pentru a prevedea situația când evidența activelor financiare ale depozitarului central sunt asigurate de către însuși depozitarul central .
	Nu se acceptă
Proiectul de lege transpune fidel Regulamentul (UE) nr. 909/2014, iar din perspectiva acestuia un CSD nu poate fi propriul său custode. Chiar dacă CSD-ul este unic pe piața națională, iar activele sale financiare proprii  constau în valori mobiliare (de exemplu, rezervele de capital investite în valori mobiliare) el nu ar trebui să fie singura entitate care atestă deținerea acelor valori mobiliare, în scopul evitării riscurilor legate de erorile de sistem, sau al unei fraude interne. 
Prevederile art. 46 alin. (1) al Regulamentul (UE) nr. 909/2014 și, respectiv, ale art. 51 alin. (1) al proiectului de lege, prevăd utilizarea unei bănci custode: depozitarul central își deschide un cont de valori mobiliare la o bancă, care, deși deține calitatea de participant la depozitarul central și deține valorile mobiliare tot la depozitarul central, acționează ca un filtru de control și reconciliere. Banca va emite extrase de cont independente care confirmă deținerile depozitarului central.
Este esențial ca obligarea depozitarului central să utilizeze instituții terțe să fie menținută, în scopul asigurării transparenței cerute de legislația europeană. 
Aparent, actualmente DCU utilizează o schemă similară.

	Articolul 51. Politica de investiții
(3) Depozitarul central trebuie să
investească resursele sale financiare
numai în mijloace bănești sau în
instrumente financiare cu lichiditate
înaltă, cu risc de piață și risc de credit minime. Investițiile respective trebuie să poată fi valorificate sau înstrăinate rapid, cu efect negativ minim asupra prețului.
	Asociația Băncilor din Moldova
(Aviz nr. 02-06/89 din 06.04.2026)
	35
	Propunem completarea alineatului cu următoarea formulare:
„Investițiile depozitarului central vor fi efectuate respectând prevederile alineatului (6) al prezentului articol. Până la aprobarea reglementărilor prevăzute la alineatul (6), depozitarul central va păstra resursele sale financiare conform prevederilor alineatului (1).”
	Nu se acceptă
Se preconizează că reglementările menționate la alin. (6) vor intra în vigoare la aceiași dată la care va intra în vigoare Legea privind depozitarii centrali de instrumente financiare.

	Articolul 52. Cerințe de capital
(1)	Capitalul propriu al depozitarului central, inclusiv rezultatul reportat și rezervele, trebuie să fie proporțional cu riscurile care decurg din activitatea depozitarului central și nu poate constitui o valoare mai mică decât echivalentul în lei moldovenești a cel puțin 1000000 EUR, calculat la cursul oficial al Băncii Naționale a Moldovei, stabilit în prima zi a fiecărei perioade de gestiune.
	Banca Națională a Moldovei
(Aviz nr. 31-002/41/1662 din 03.04.2026)
	36
	La art. 52 alin. (1) din proiectul de lege, propunem substituirea cuvintelor „cursul oficial al Băncii Naționale a Moldovei” cu cuvintele „cursul oficial al leului moldovenesc”, în vederea uniformizării terminologiei utilizate în proiectul de lege cu prevederile art. 39 din Legea nr. 62/2008 privind reglementarea valutară.
	Se acceptă parțial
La art.52 alin. (1) se expune cu următorul cuprins:
„ (1)	Capitalul propriu al depozitarului central, inclusiv rezultatul reportat și rezervele, trebuie să fie proporțional cu riscurile care decurg din activitatea depozitarului central.”
Art. 74 se completează cu alin. (3) cu următorul cuprins:
„(3) Până la data aderării Republicii Moldova la Uniunea Europeană, capitalul propriu al Depozitarului central unic al valorilor mobiliare nu poate constitui o valoare mai mică decât echivalentul în lei moldovenești a cel puțin 1000000 euro, calculat la cursul oficial al leului moldovenesc, stabilit în prima zi a fiecărei perioade de gestiune”.

	Articolul 53. Decontarea pe bază netă amânată

	Autoritatea competentă aprobă acte normative privind evaluarea, monitorizarea, gestionarea și raportarea riscurilor de credit și de lichiditate de către depozitarul central în privința decontării pe bază netă amânată.
	Banca Națională a Moldovei
(Aviz nr. 31-002/41/1662 din 03.04.2026)
	37
	La art. 53 din proiectul de lege, care reglementează decontarea pe bază netă amânată, observăm că nu a fost preluată redacția alin. (1) și alin. (2) de la art. 47a din Regulamentul (UE) nr. 909/2014. Urmează a fi precizată intenția autorului în acest sens.
	Se acceptă
Art.53 alin. se expune cu următorul conținut:
„ (1)	Depozitarul central care aplică decontarea pe bază netă amânată definește normele și procedurile aplicabile mecanismului respectiv și decontării creanțelor și obligațiilor nete ale participanților.
(2)	Depozitarul central care aplică decontarea pe bază netă amânată măsoară, monitorizează, gestionează și raportează Comisiei Naționale a Pieței Financiare riscurile de credit și de lichiditate care decurg din mecanismul respectiv
(3)	Comisia Națională a Pieței Financiare aprobă acte normative privind evaluarea, monitorizarea, gestionarea și raportarea riscurilor de credit și de lichiditate de către depozitarul central în privința decontării pe bază netă amânată.”

	Articolul 60. Autorizarea și desemnarea pentru furnizarea de servicii auxiliare de tip bancar

(2)	Depozitarul central care intenționează să deconteze plățile în numerar pentru toate sau o parte dintre sistemele sale de decontare a valorilor mobiliare prin propriile conturi, în conformitate cu art.45 alin.(2), sau care intenționează, în alt mod, să furnizeze orice servicii auxiliare de tip bancar prevăzute la alin.(1), trebuie să fie autorizat în conformitate cu cerințele prevăzute la alin. (6), (11), (12),
(13) și (14).
(3)	Depozitarul central care intenționează să deconteze plățile în numerar pentru toate sau o parte dintre sistemele sale de decontare a valorilor mobiliare prin conturi deschise la o bancă sau la un depozitar central, în conformitate cu art.45 alin.(2), trebuie să fie autorizat, conform cerințelor prevăzute la alin. (6)-(14), să desemneze în acest scop:
a)	una sau mai multe bănci licențiate conform Legii nr.202/2017; sau
b)	unul sau mai mulți depozitari centrali autorizați să presteze servicii auxiliare de tip bancar în temeiul alin.(6).
	Banca Națională a Moldovei
(Aviz nr. 31-002/41/1662 din 03.04.2026)
	38
	La art. 60 alin. (2) și (3) din proiectul de lege, observăm că se utilizează sintagma „să deconteze plățile în numerar”, fapt care nu reprezintă o transpunere fidelă a normei prevăzute la art. 54 alin. (2) și (2a) din Regulamentul (UE) nr. 909/2014, care operează cu termenul de decontare a plăților în fonduri bănești. În acest context, termenul de „numerar” utilizat în proiectul de lege ar avea o altă semnificație în sensul art. 3 pct. 4) lit.a) și pct. 5) lit. a) din Legea nr.62/2008. Astfel, numerarul, în sensul art.3 din Legea nr.62/2008, cuprinde atât (i) bancnotele și monedele metalice (inclusiv cele ce conțin metale prețioase) emise de către BNM, aflate în circulație, retrase sau supuse retragerii din circulație, dar acceptate la schimb de BNM, cât și (ii) bancnote și monede metalice (inclusiv cele ce conțin metale prețioase) emise de către organul autorizat al unui stat străin sau al unei uniuni monetare de state străine, aflate în circulație, retrase sau supuse retragerii din circulație, dar acceptate la schimb de organele autorizate. Având în vedere diferența semnificativă între cele două termene (în proiect – „numerar”, în Regulamentul (UE) nr. 909/2014 – „fonduri bănești”), propunem substituirea termenului „numerar”, cu termenul generic „mijloace bănești”, pentru a asigura o transpunere fidelă în legislația națională a cadrului legal european și pentru a evita ambiguitățile în aplicarea normei.
La art.60 alin.(9) din proiectul de lege, recomandăm revizuirea sintagmei „astfel de plăți de mijloace bănești nu pot fi efectuate în lei moldovenești” prin prisma condiționării prevăzute la prevederea care se urmărește a fi transpusă, art.54 alin.(4a) Regulamentul (UE) nr. 909/2014, „astfel de plăți în fonduri bănești nu pot să fie în moneda țării în care este stabilit CSD-ul care a efectuat desemnarea”.
	Se acceptă parțial
La art.60 alin. (2) și (3) se expun cu următorul conținut:
„(2)	Depozitarul central care intenționează să deconteze plățile în mijloace bănești pentru toate sau o parte dintre sistemele sale de decontare a valorilor mobiliare prin propriile conturi, în conformitate cu art.45 alin.(2), sau care intenționează, în alt mod, să furnizeze orice servicii auxiliare de tip bancar prevăzute la alin.(1), trebuie să fie autorizat în conformitate cu cerințele prevăzute la alin. (6), (11), (12), (13) și (14).
(3)	Depozitarul central care intenționează să deconteze plățile în mijloace bănești pentru toate sau o parte dintre sistemele sale de decontare a valorilor mobiliare prin conturi deschise la o bancă sau la un depozitar central, în conformitate cu art.45 alin.(2), trebuie să fie autorizat, conform cerințelor prevăzute la alin. (6)-(14), să desemneze în acest scop:
a)	una sau mai multe bănci licențiate conform Legii nr.202/2017; sau
b)	unul sau mai mulți depozitari centrali autorizați să presteze servicii auxiliare de tip bancar în temeiul alin.(6)”

	
	Asociația Băncilor din Moldova
(Aviz nr. 02-06/89 din 06.04.2026)
	39
	Sugerăm înlocuirea termenului „plățile în numerar” cu „plățile în mijloace bănești”, pentru a asigura consistența și precizia formulării pe întregul document.
	Se acceptă
Proiectul a fost ajustat conform propunerii date.

	Articolul 61. Procedura de acordare și de refuzare a autorizării pentru prestarea serviciilor auxiliare de tip bancar

(5)	În termen de două luni de la primirea informațiilor, autoritățile prevăzute la alin.(4) lit. a) și b) vor emite un aviz motivat privind autorizarea. În cazul în care entitățile în cauză nu emit un aviz în termenul menționat, se consideră că acestea au emis un aviz pozitiv.
	Banca Națională a Moldovei
(Aviz nr. 31-002/41/1662 din 03.04.2026)
	40
	La art. 61 alin. (5) din proiectul de lege, opinăm că este necesară precizarea în normă a aspectelor care urmează a fi evaluate de autoritatea relevantă și în privința cărora se va emite „avizul motivat al autorității relevante privind autorizarea”. În acest sens, propunem a se examina opțiunea completării prevederii, după primul enunț, cu următoarea propoziție: „Avizul motivat al autorității relevante se va emite din perspectiva domeniilor sale de competență stabilite de prezenta lege și de Legea nr. 548/1995 cu privire la Banca Națională a Moldovei.”
	Se acceptă parțial
La art. 61 alin. (5) după primul enunț se completează cu o propoziție cu următorul cuprins: „Avizul motivat al Băncii Naționale a Moldovei se va emite din perspectiva domeniilor sale de competență stabilite de prezenta lege și de Legea nr. 548/1995 cu privire la Banca Națională a Moldovei.”

	Articolul 66. Supravegherea băncilor desemnate și a depozitarilor centrali autorizați să furnizeze servicii auxiliare de tip bancar

(3)	Banca Națională a Moldovei examinează periodic, cel puțin o dată la doi ani, dacă banca desemnată și depozitarul central autorizat în temeiul prezentei legi să furnizeze servicii auxiliare de tip bancar respectă art.65, precum și informează autoritatea relevantă cu privire la rezultatele supravegherii sale în temeiul prezentului articol, inclusiv eventualele măsuri de remediere sau sancțiuni.
	Banca Națională a Moldovei
(Aviz nr. 31-002/41/1662 din 03.04.2026)
	41
	La art. 66 alin. (3) din proiectul de lege, urmează a fi revăzută redacția normei, aceasta pare să nu transpună exact prevederile Regulamentul (UE) 909/2014 și anume art. 60 alin. (1) ultimul paragraf care prevede că autoritatea relevantă informează autoritatea competentă a CSD.

	Se acceptă parțial
La art.66 alin.(3) se expune cu următorul cuprins:
„(3)	Banca Națională a Moldovei examinează periodic, cel puțin o dată la doi ani, dacă banca desemnată și depozitarul central autorizat în temeiul prezentei legi să furnizeze servicii auxiliare de tip bancar respectă art.65, precum și informează Comisia Națională a Pieței Financiare cu privire la rezultatele supravegherii sale în temeiul prezentului articol, inclusiv eventualele măsuri de remediere sau sancțiuni.”


	Articolul 66. Supravegherea băncilor desemnate și a depozitarilor centrali autorizați să furnizeze servicii auxiliare de tip bancar

(4)	După consultarea autorității competente, Banca Națională a Moldovei examinează și evaluează cel puțin o dată la fiecare doi ani următoarele:
a)	în cazul prevăzut la art.60 alin.(3) lit.a), dacă acordurile încheiate între banca desemnată și depozitarul central le permit acestora să își îndeplinească obligațiile prevăzute în prezenta lege;
b)	în cazul prevăzut la art.60 alin.(3) lit.b), dacă cerințele care permit autorizarea depozitarului central să presteze servicii auxiliare de tip bancar îi permit acestuia să îndeplinească obligațiile prevăzute în prezenta lege.
	Banca Națională a Moldovei
(Aviz nr. 31-002/41/1662 din 03.04.2026)
	42
	La art. 66 alin. (4) din proiectul de lege, recomandăm revizuirea referinței la Banca Națională a Moldovei, având în vedere că potrivit art. 60 alin. (2) din Regulamentul (UE) 909/2014, evaluarea este efectuată de către autoritatea competentă a CSD-ului.
	Se acceptă
La art.66 alin.(4) se expune cu următorul cuprins:
„(4)	După consultarea Băncii Naționale a Moldovei, Comisia Națională a Pieței Financiare  examinează și evaluează cel puțin o dată la fiecare doi ani următoarele:
a)	în cazul prevăzut la art.60 alin.(3) lit.a), dacă acordurile încheiate între banca desemnată și depozitarul central le permit acestora să își îndeplinească obligațiile prevăzute în prezenta lege;
b)	în cazul prevăzut la art.60 alin.(3) lit.b), dacă cerințele care permit autorizarea depozitarului central să presteze servicii auxiliare de tip bancar îi permit acestuia să îndeplinească obligațiile prevăzute în prezenta lege.”

	Articolul 69. Sancționarea încălcărilor

(2)	Fără a aduce atingere competențelor de supraveghere ale autorității competente, în cazul admiterii unei încălcări prevăzute de prezentul articol și actelor normative emise în vederea executării prezentei legi, autoritatea competentă este în drept să aplice următoarele sancțiuni:

	Banca Națională a Moldovei
(Aviz nr. 31-002/41/1662 din 03.04.2026)
	43
	La art. 69 alin. (2) din proiectul de lege, în partea dispozitivă, după cuvintele „Fără a aduce atingere competențelor de supraveghere ale autorității competente”, propunem completarea cu textul „și competențelor Băncii Naționale a Moldovei de a aplica măsuri de supraveghere, sancțiuni și măsuri sancționatoare băncii desemnate și depozitarului central autorizat în temeiul prezentei legi să furnizeze servicii auxiliare de tip bancar în conformitate cu Legea nr. 202/2017 privind activitatea băncilor”.


	Se acceptă parțial
La art.69 partea dispozitivă a alin. (2) se expune cu următorul cuprins:
„(2)	Fără a aduce atingere competențelor de supraveghere ale Comisiei Naționale a Pieței Financiare  și competențelor Băncii Naționale a Moldovei de a aplica măsuri de supraveghere, sancțiuni și măsuri sancționatoare băncii desemnate și depozitarului central autorizat în temeiul prezentei legi să furnizeze servicii auxiliare de tip bancar în conformitate cu Legea nr. 202/2017 privind activitatea băncilor, în cazul admiterii unei încălcări prevăzute de prezentul articol și actelor normative emise în vederea executării prezentei legi, Comisia Națională a Pieței Financiare este în drept să aplice următoarele sancțiuni:”

	Articolul 69. Sancționarea încălcărilor

f)	în cazul persoanei fizice, amendă administrativă maximă, de 94282500 lei moldovenești;
g)	în cazul persoanei juridice, sancțiuni pecuniare administrative maxime, de 377130000 lei moldovenești, sau până la 10 % din cifra de afaceri anuală totală a persoanei juridice conform ultimelor situații financiare aprobate de organul de conducere;
	Banca Națională a Moldovei
(Aviz nr. 31-002/41/1662 din 03.04.2026)
	44
	La art. 69 alin. (2) lit. f) și g), pentru a se determina în mod clar și previzibil că valorile prevăzute în sumă fixă reprezintă plafonul maxim al amenzii, dar nu o valoare prestabilită care se va aplica în orice caz, recomandăm a se examina opțiunea substituirii cuvintelor
„maximă de” cu cuvintele „până la”.

	Se acceptă 
La art.69 lit. f) și g) se expun cu următorul cuprins:

„f)	în cazul persoanei fizice, amendă administrativă până la  94282500 lei moldovenești;
g)	în cazul persoanei juridice, sancțiuni pecuniare administrative până la 377130000 lei moldovenești, sau până la 10 % din cifra de afaceri anuală totală a persoanei juridice conform ultimelor situații financiare aprobate de organul de conducere;”

	Articolul 73. Dispoziții finale

(7)	La data aderării Republicii Moldova la Uniunea Europeană, art. 1-10, art. 11 alin. (2)-(3), art. 12 alin. (2)-(3), art. 13-73 și art. 74 alin. (1)-(7) se abrogă.
	Banca Națională a Moldovei
(Aviz nr. 31-002/41/1662 din 03.04.2026)
	45
	La art. 73 alin. (7) din proiectul de lege, având în vedere că Regulamentul (UE) nr. 909/2014 nu stabilește competențele autorității relevante, recomandăm a se analiza opțiunea menținerii integrale sau parțiale a prevederilor art. 12 alin. (2)-(3), după data aderării Republicii Moldova la Uniunea Europeană, în calitate de norme de implementare a prevederilor Regulamentului (UE) nr. 909/2014.
	Se acceptă
La art. 73 alin. (7) se exclude, urmând a veni cu un proiect de lege adițional înainte de data aderării Republicii Moldova la Uniunea Europeană, în calitate de norme de implementare
a prevederilor Regulamentului (UE) nr. 909/2014.


	Articolul 73. Dispoziții finale

(4)	Depozitarul central unic al valorilor mobiliare va solicita autorizarea prevăzută de art.16 în termen maxim de 6 luni de la data intrării în vigoare a prezentei legi.
	Asociația Băncilor din Moldova
(Aviz nr. 02-06/89 din 06.04.2026)
	46
	În același timp, considerăm oportun să evidențiem că termenul de 6 luni acordat depozitarului central unic pentru obținerea autorizării (art. 73 alin. (4)) poate fi insuficient, având în vedere volumul semnificativ de acte normative secundare ce urmează a fi elaborate de autoritățile competente. În acest sens, recomandăm fie extinderea termenului, fie instituirea unui mecanism clar de eșalonare a obligațiilor.

	Nu se acceptă
Termenul de 6 luni stabilit în proiectul de lege nu este arbitrar, ci este conform cu prevederile art. 69 alin. (2) din Regulamentul UE nr. 909/2014 și reflectă necesitatea unei tranziții rapide spre standardele de siguranță, or stabilirea unei perioade excesiv de lungi ar putea compromite securitatea juridică și previzibilitatea pieței financiare în Republica Moldova. 
De avut în vedere și faptul că entitatea vizată este deja operațională și dispune de infrastructura necesară pentru inițierea procesului de conformare.
De menționat că, termenul de 6 luni de la data intrării în vigoare a legii, vizează depunerea dosarului de autorizare, nu finalizarea întregului proces, iar adițional la aceste 6 luni DCU va avea la dispoziție încă 12 luni prevăzute de la data publicării legii până la data intrării în vigoare a acesteia, pentru a-și adapta sistemul și procedurile. 
Totodată, pentru a evita un vid legislativ, la art. 74 alin. (1) este prevăzut că DCU își păstrează autorizația actuală până la momentul adoptării unei decizii de către autoritatea competentă. 

	
	Asociația Băncilor din Moldova
(Aviz nr. 02-06/89 din 06.04.2026)
	47
	Având în vedere că actele normative secundare vor detalia aspecte esențiale privind funcționarea pieței de capital, considerăm necesară asumarea unui angajament explicit din partea autorităților pentru consultarea prealabilă a participanților la piață.

	Nu se acceptă
A se reține că, procedura de elaborare și adoptare a actelor normative secundare este guvernată de cadrul general privind transparența în procesul decizional, care instituie obligația autorităților de a supune consultării publice proiectele de acte normative.
Prin urmare, includerea unei prevederi exprese în prezenta lege ar conduce la o dublare inutilă a reglementărilor existente.

	
	Asociația Băncilor din Moldova
(Aviz nr. 02-06/89 din 06.04.2026)
	48
	Suplimentar, având în vedere că proiectul de Lege reglementează infrastructura post-tranzacțională a pieței de capital și introduce noțiuni / mecanisme inspirate din cadrul european, considerăm necesară clarificarea expresă a relației dintre depozitarul central și eventuala contra parte centrală.
În special, din perspectiva pieței de capital din Republica Moldova, considerăm important ca din textul proiectului sau din nota informativă aferentă să rezulte clar că implementarea prezentei Legi nu implică automat obligativitatea existenței sau instituirii unei contrapărți centrale pentru funcționarea pieței locale și/sau pentru toate categoriile de instrumente financiare.
O asemenea clarificare este necesară, având în vedere că, la moment, o astfel de infrastructură nu există pe piața locală, iar instituirea acesteia ar presupune implicații semnificative juridice, operaționale, tehnice și financiare pentru participanții la piață.
	Nu se acceptă
Proiectul de lege transpune prevederile Regulamentul UE nr. 909/2014, care nu instituie obligația existenței unei contrapărți centrale pentru funcționarea unui depozitar central de valori mobiliare, iar lipsa unei CCP nu afectează aplicabilitatea legii.
Depozitarul central și contrapartea centrală reprezintă infrastructuri distincte ale pieței financiare, subiectul CCP va fi parte a unei alte legi care va transpune Regulamentul UE 648/2014.
 
În consecință, nu se consideră necesară introducerea unor clarificări suplimentare în textul legii, or relația dintre depozitarul central și o eventuală CCP este una de cooperare tehnică (interoperabilitate) doar în cazul în care piața decide că are nevoie de o CCP.

	
	Asociația Băncilor din Moldova
(Aviz nr. 02-06/89 din 06.04.2026)
	49
	La fel este necesar, ca din proiectul de lege, sa devină clar, dacă tranzacțiile cu valori mobiliare de stat, încheiate de bănci în numele propriu sau în numele clienților săi, în calitate de dealer primar, în afară pieței reglementate/ MTF, prin sistemul Bloomberg și/ sau Sistemul Depozitarului Central Unic al Valorilor Mobiliare, cad sub incidența Legii. În acest context, solicităm respectuos clarificarea expresă a acestui aspect.

	Nu se acceptă
Art. 1 alin. (2) prevede că, legea se aplică decontării instrumentelor financiare și activității depozitarilor centrali, cu excepțiile prevăzute de lege. Aplicabilitatea legii este determinată de procesul de decontare a tranzacțiilor prin sistemul depozitarului central, și nu de locul sau modalitatea încheierii tranzacției.
Astfel, tranzacțiile cu valori mobiliare, inclusiv cele cu valori mobiliare de stat (fie încheiate prin sistemul Bloomberg sau OTC), intră sub incidența legii în măsura în care acestea sunt decontate prin sistemul depozitarului central. Nu se impune o reglementare suplimentară în acest sens la nivel de lege, aspectele de detaliu urmând a fi, după caz, clarificate prin acte normative secundare.

	
	Asociația Băncilor din Moldova
(Aviz nr. 02-06/89 din 06.04.2026)
	50
	Totodată, considerăm necesară completarea proiectului de Lege cu prevederi exprese care să asigure protecția adecvată a drepturilor acționarilor existenți ai Depozitarului Central Unic al Valorilor Mobiliare aflat în funcțiune. În forma actuală, Legea instituie, pe de o parte, obligația aducerii Depozitarului Central Unic în conformitate cu noile cerințe legale și, implicit, reautorizarea acestuia potrivit noului cadru normativ, iar, pe de altă parte, extinde cercul persoanelor care pot deține calitatea de acționar al depozitarului central. În lipsa unor garanții exprese, aceste elemente pot genera riscuri de afectare a poziției juridice și economice a acționarilor existenți. Respectiv, considerăm oportună instituirea unor dispoziții tranzitorii și/ sau garanții explicite care să asigure continuitatea drepturilor corporative ale acționarilor existenți și să prevină afectarea disproporționată a intereselor lor legitime în procesul de conformare a Depozitarului Central Unic la noul cadru legal.
	Nu se acceptă
Reautorizarea DCU constituie o cerință tehnică de supraveghere și nu o procedură de reorganizare a capitalului social, și mai mult ca atât nu obligația acționarilor existenți de a vinde acțiunile fără acordul lor. 
Proiectul de lege nu aduce atingere drepturilor acționarilor dobândite în mod legal, iar garanțiile privind proprietatea sunt deja oferite de cadrul constituțional și de legislația corporativă generală, inclusiv Legea nr. 1134/1997 privind societățile pe acțiuni.

	III. Obiecții la nota de fundamentare

	
	Ministerul Dezvoltării Economice și Digitalizării (Aviz nr. 02-06/89 din 06.04.2026)(Aviz nr. 02-06/89 din 06.04.2026)
	51
	La pct. 4.3, referitor la impactul asupra sectorului privat, considerăm oportună
completarea analizei impactului cu estimarea și cuantificarea expresă a costurilor de conformare pentru participanți în raport cu beneficiile potențiale. În mod special este necesar de a indica costurile pentru implementarea mecanismelor IT la raportare, cele generate urmare a penalităților de decontare, etc.
	Nu se acceptă
1. Cu referire la necesitatea cuantificării costurilor IT:
Implementarea noilor protocoale de raportare și decontare cel mai probabil vor implica pentru participanți costuri de adaptare a sistemelor IT, necesare pentru alinierea la standardele ISO și pentru automatizarea proceselor. Cuantificarea exactă a acestor costuri în Nota de fundamentare este dificil de realizat la nivel general, deoarece acestea depind de gradul actual de digitalizare al fiecărui participant (bancă sau firmă de investiții) și de soluțiile software specifice pe care aceștia le utilizează.
2. Cu referire la costurile generate de penalitățile de decontare:
Penalitățile pentru neexecutarea decontării nu reprezintă „taxe” sau „costuri fixe de conformare”, ci sunt mecanisme de sancționare a ineficienței. Acestea au un caracter preventiv și sunt menite să stimuleze disciplina decontării. Prin urmare, aceste costuri pot fi evitate integral de către participanți prin optimizarea proceselor interne și asigurarea disponibilității activelor la data prevăzută pentru decontare. 

	Avizare şi consultare publică repetată

	Articolul 12. Autoritatea relevantă
....
(2)	În calitate de autoritate relevantă, Banca Națională a Moldovei deține următoarele atribuții:
a)	emiterea avizelor prevăzute la art.17 alin. (5), art. 22 alin.(5) și art.61 alin.(5);
b)	monitorizarea sistemului de decontare a valorilor mobiliare gestionat de depozitarul central;
c)	alte atribuții conform prezentei legi.
	Banca Națională a Moldovei

(Aviz nr. 31-002/69/2484 din 18.05.2026)
	1
	La art.12 alin. (2) lit. a) din proiectul de lege, cu referire la emiterea avizului de către Banca Națională a Moldovei în contextul examinării și evaluării depozitarului central, sugerăm revizuirea trimiterii în sensul substituirii textului „art.22 alin.(5)” cu textul „art.22 alin.(6)”.
	Se acceptă
La art. 12 alin. (2) lit. a) textul „art.22 alin.(5)” se substituie cu textul „art.22 alin.(6)”.

	Articolul 23. Planuri de redresare și de lichidare ordonată
...
(8)	În cazul în care un depozitar central este bancă și este subiect al Legii nr.232/2016 privind redresarea și rezoluția băncilor (în continuare – Legea nr. 232/2016), vor fi respectate următoarele cerințe:
a)	în cazul în care a fost elaborat un plan de redresare în temeiul Legii nr.232/2016, depozitarul central va transmite Comisiei Naționale a Pieței Financiare planul de redresare;
b)	în cazul în care planul de redresare sau planul de rezoluție aplicate în temeiul Legii nr.232/2016 conține toate elementele enumerate la alin.(3), depozitarul central nu este obligat să elaboreze planurile prevăzute la alin.(1).
	
	2
	La art. 23 alin.(8) din proiectul de lege, observăm că textul „În cazul în care un depozitar central este bancă” nu corespunde normei de la art. 22(a) alin.(7) din Regulamentul UE nr.909/2014 privind îmbunătățirea decontării titlurilor de valoare în Uniunea Europeană și privind depozitarii centrali de titluri de valoare, care se referă la „un CSD care este supus Directivei 2014/59/UE”. În acest context, considerăm necesară revizuirea normei întru preluarea fidelă a prevederilor din regulamentul transpus.  
	Se acceptă
La art. 23 alin.8 textul „În cazul în care un depozitar central este bancă și este subiect” se substituie cu textul „În cazul în care un depozitar central este subiect”.

	Articolul 27. Depozitari centrali din țări terțe
(18)	Comisia Națională a Pieței Financiare încheie acorduri de cooperare cu autoritățile responsabile din țara terță în care cadrul juridic și cadrul de supraveghere au fost recunoscute ca fiind echivalente de către Comisia Europeană în conformitate cu alin.(11). Acordurile în cauză vor stabili cel puțin:
a)	mecanismul utilizat pentru schimbul de informații dintre Comisia Națională a Pieței Financiare și autoritățile responsabile din țara terță respectivă, inclusiv accesul la informațiile solicitate de autoritatea competentă privind depozitarii centrali autorizați în țara terță, în special accesul la informații prevăzute la alin.(14);
b)	mecanismul de notificare imediată a Comisiei Naționale a Pieței Financiare în cazul în care autoritatea responsabilă din țara terță constată încălcarea de către depozitarul central pe care îl supraveghează a condițiilor de autorizare sau a actelor legislative aplicabile;
c)	procedurile referitoare la coordonarea activităților de supraveghere, inclusiv, după caz, inspecțiile la fața locului.
În cazul în care un acord de cooperare prevede transferul de date cu caracter personal de către Comisia Națională a Pieței Financiare , vor fi respectate cerințele legislației privind datele cu caracter personal.
	
	3
	La art. 27 alin. (18) lit. b) din proiectul de lege, observăm că nu a fost substituit termenul de „acte legislative” cu termenul de „acte normative”. În acest context, propunem www.bnm.md revizuirea normei întru uniformizarea redacției acesteia cu întreg conținutul proiectului de lege care utilizează pe text termenul de „acte normative”.
	Se acceptă
La art. 27 alin. (18) lit. b textul „acte legislative” se substituie cu textul „acte normative”.

	Articolul 43. Protecția valorilor mobiliare ale participanților și ale clienților acestora
(5)	Un participant trebuie să ofere clienților săi cel puțin alegerea între segregarea omnibus a clienților și segregarea individuală a clienților și să îi informeze cu privire la costurile și riscurile asociate fiecărei opțiuni, dacă autoritatea competentă nu stabilește altfel în actele sale normative.
	
	4
	Se reiterează propunerea nr.11 din avizul Băncii Naționale a Moldovei nr. 31-002/41/1662 din 03.04.2026. În acest sens, propunem inserarea unei trimiteri și la actele normative ale Băncii Naționale a Moldovei având în vedere competențele sale în raport cu emitenții ce reprezintă bănci și societăți de asigurare sau de reasigurare. Eventual, obiectul de reglementare al actelor normative ale Băncii Naționale a Moldovei poate fi redus la acțiunile emise de entitățile menționate supra.
	Nu se acceptă
Acordarea BNM a unui drept discreționar de a limita utilizarea conturilor omnibus contravine Regulamentului UE 909/2014, care nu prevede dreptul unei autorități naționale să interzică sau să limiteze utilizarea conturilor omnibus la nivelul depozitarului central, deoarece acest lucru ar bloca interoperabilitatea internațională a depozitarilor centrali, care operează prin conturi omnibus.
Totodată, o asemenea competență ar depăși mandatul strict conferit BNM în calitate de autoritate relevantă, astfel cum este delimitat de art. 12 din Regulamentul (UE) nr. 909/2014, care se limitează la  monitorizarea sistemului de decontare a instrumentelor financiare gestionat de depozitarul central.
Obiectivele de supraveghere a sectorului bancar pot fi atinse în mod eficient prin instrumente prudențiale specifice, menținând intacte funcțiile tehnice ale infrastructurii pieței de capital.
În contextul celor expuse, în scopul transpunerii fidele a prevederilor Regulamentului UE 909/2014, la art. 43 alin. (5) textul „, dacă autoritatea competentă nu stabilește altfel în actele sale normative” se exclude.

	Articolul 66. Supravegherea băncilor desemnate și a depozitarilor centrali autorizați să furnizeze servicii auxiliare de tip bancar
(1)	Fără a aduce atingere prevederilor din art.17 și art.22, Banca Națională a Moldovei este responsabilă de licențierea și supravegherea băncii desemnate și depozitarului central autorizat în temeiul prezentei legi să furnizeze servicii auxiliare de tip bancar, conform cerințelor legislației bancare.
	
	5
	La art. 66 din proiectul de lege, propunem revizuirea alin. (1) întru preluarea fidelă a prevederii de la art. 60 alin. (1) din Regulamentul (UE) nr.909/2014. În acest sens, se va delimita în mod clar că Banca Națională este abilitată să licențieze banca desemnată și depozitarul central autorizat, în calitate de bancă, iar supravegherea acestora se realizează doar din perspectiva calității lor de bancă în limitele și în condițiile prevăzute de Legea nr. 202/2017 privind activitatea băncilor.
	Se acceptă
La art. 66 alin. (1) se expune cu următorul cuprins:
”(1) Fără a aduce atingere prevederilor din art.17 și art.22, Banca Națională a Moldovei este responsabilă de licențierea băncii desemnate și depozitarului central autorizat în temeiul prezentei legi să furnizeze servicii auxiliare de tip bancar, precum și de supravegherea acestora din perspectiva calității lor de bancă în limitele și condițiile prevăzute de Legea nr. 202/2017.

	Expertizare

	Prezenta lege transpune Regulamentul (EU) nr.909/2014 al Parlamentului European și al Consiliului din 23 iulie 2014 privind îmbunătățirea decontării titlurilor de valoare în Uniunea Europeană și privind depozitarii centrali de titluri de valoare și de modificare a Directivelor 98/26/CE și 2014/65/UE și a Regulamentului (UE) nr.236/2012, publicat în Jurnalul Oficial al Uniunii Europene seria L 257 din 28 august 2014, CELEX: 32014R0909, astfel cum a fost modificat ultima dată prin Regulamentul (UE) 2023/2845 al Parlamentului European și al Consiliului din 13 decembrie 2023 de modificare a Regulamentului (UE) nr.909/2014 în ceea ce privește disciplina în materie de decontare, furnizarea transfrontalieră de servicii, cooperarea în materie de supraveghere, furnizarea de servicii auxiliare de tip bancar și cerințele pentru depozitarii centrali de titluri de valoare din țările terțe și de modificare a Regulamentului (UE) nr.236/2012.
	Ministerul Justiției
(Aviz nr. 04/2-5140 din 12.05.2026)
	1
	Atenționăm că clauza de armonizare necesită a fi revizuită în conformitate cu prevederile pct. 34 din Regulamentul privind armonizarea legislației Republicii Moldova cu legislația Uniunii Europene, aprobat prin Hotărârea Guvernului nr. 1171/2018.
	Se acceptă
Clauza de armonizare se expune în următoarea redacție:
„Prezenta lege transpune Regulamentul (UE) nr. 909/2014 al Parlamentului European și al Consiliului din 23 iulie 2014 privind îmbunătățirea decontării titlurilor de valoare în Uniunea Europeană și privind depozitarii centrali de titluri de valoare și de modificare a Directivelor 98/26/CE și 2014/65/UE și a Regulamentului (UE) nr. 236/2012, CELEX: 32014R0909, publicat în Jurnalul Oficial al Uniunii Europene L 257 din 28 august 2014, astfel cum a fost modificat ultima oară prin Regulamentul (UE) 2025/2075 al Parlamentului European și al Consiliului din 8 octombrie 2025.”

	Articolul 2.  Noțiuni
(1)	În sensul prezentei legi, se definesc următoarele noțiuni:

	
	2
	Art. 2 urmează a fi revizuit potrivit art. 51 alin. (6) din Legea nr. 100/2017 cu privire la actele normative, astfel „Alineatele sunt însemnate succesiv cu numere ordinare, exprimate prin cifre arabe, luate între paranteze rotunde. Alineatul poate fi divizat în litere, care sunt însemnate succesiv cu litere latine mici, urmate de o paranteză.”.
Totodată, potrivit uzanțelor de redactare a actelor normative, noțiunile se vor expune în ordine alfabetică.

	Se acceptă
La art.2 noțiunile se expun în ordine alfabetică, fără a fi numerotate.

	
	
	3
	Adițional, proiectul de lege utilizează sintagma generală „legislația privind piețele instrumentelor financiare” (de exemplu, la art. 2, în definirea noțiunii de „instrumente financiare”), fără a individualiza actele normative concrete la care se face trimitere. O asemenea formulare nu corespunde cerințelor de claritate, previzibilitate și accesibilitate a normei juridice, întrucât nu permite identificarea exactă a cadrului normativ aplicabil. În lipsa unei trimiteri exprese la actele relevante, nu este clar dacă autorul are în vedere legislația în vigoare la data adoptării sau și alte acte normative conexe, inclusiv eventuale reglementări ulterioare.
Totodată, această manieră de reglementare generează incertitudine juridică sub aspectul aplicabilității normelor la momentul intrării în vigoare a legii, în special în condițiile în care cadrul normativ din domeniul piețelor instrumentelor financiare nu conține norme juridice în vederea punerii în aplicare a acestei legi. Prin urmare, se impune revizuirea textului prin indicarea expresă a actelor normative relevante sau prin reformularea normei astfel încât să fie clar delimitat domeniul și conținutul trimiterii (obiecție aplicabilă în toate cazurile relevante din proiect).
	Nu se acceptă
Proiectul se preconizează că va intra în vigoare la o dată ulterioară decât Legea privind piețele instrumentelor financiare și activitățile de investiții. Conform proiectului Legii privind piețele instrumentelor financiare și activitățile de investiții, intrarea în vigoare este stabilită pentru 1 ianuarie 2027. Per a contrario, proiectul Legii  privind depozitarii centrali de instrumente financiare va intra în vigoare la 12 luni de la data publicării. Actualmente proiectul Legii privind piețele instrumentelor financiare și activitățile de investiții se află în proces de consultare publică și avizare.
Totodată, pentru a asigura consecvența normelor, proiectul dat a fost revizuit repetat pentru a asigura că referințele să opereze cu denumirea proiectului Legii privind piețele instrumentelor financiare și activitățile de investiții. 

	
	
	4
	În altă ordine de idei, definiția noțiunii de „organ de conducere” conține trimiterea la „legislația națională”, utilizată în mod repetat pentru delimitarea aplicabilității cerințelor, ceea ce este excedentar în contextul actului normativ în cauză. Întrucât legea se aplică raporturilor juridice reglementate la nivel național, referința respectivă nu aduce un plus de claritate, ci dimpotrivă, creează ambiguitate cu privire la sfera exactă a normelor incidente. Totodată, formularea generează riscul unor interpretări neuniforme, în special în situația în care nu este clar la care acte normative concrete se face trimitere. Prin urmare, se impune excluderea sintagmei „legislația națională” din cuprinsul definiției, cu ajustarea corespunzătoare a textului, astfel încât norma să fie clară, concisă și lipsită de redundanțe.
	Se acceptă
Proiectul a fost ajustat conform propunerii date.

	Articolul 2.  Noțiuni
(1)	În sensul prezentei legi, se definesc următoarele noțiuni:
1.	depozitar central de valori mobiliare sau depozitar central – persoană juridică autorizată conform prezentei legi, organizată sub formă de societate pe acțiuni, care gestionează un sistem de decontare a valorilor mobiliare prevăzut în Secțiunea A pct. 3 din anexă și care furnizează cel puțin un alt serviciu de bază prevăzut în Secțiunea A din anexă;
	Centrul de Armonizare a Legislației
(Aviz nr. 31/02-126-3621 din 30.03.2026)
	5
	Referitor la art. 2, pct. 1 din proiect, constatăm că, definiția națională a noțiunii de „depozitar central de valori mobiliare” include sintagma „organizată sub formă de societate pe acțiuni”. Menționăm că, acest element al formei de constituire juridice nu este prevăzut în art. 2 (1) pct. 1 din actul UE, fiind o specificare la nivelul normei naționale.
	Se comentează
Conținutul art. 27 al Regulamentul UE nr. 909/2014 conține prevederi privind evaluarea calității acționarilor, fapt ce denotă că forma juridică de organizare a depozitarului central este societate de acțiuni.
A se vedea și exemplul României (Legea 126/2018 privind pieţele de instrumente financiare, Art. 176 „(1)Depozitarul central de instrumente financiare, altele decât cele derivate, este constituit sub forma unei persoane juridice ca societate pe acţiuni, emitentă de acţiuni nominative, în conformitate cu prevederile Legii nr. 31/1990, republicată, cu modificările şi completările ulterioare, autorizată şi supravegheată de A.S.F., care administrează un sistem de decontare a instrumentelor financiare, altele decât cele derivate, menţionat la pct. 3 din secţiunea A din anexa la Regulamentul (UE) nr. 909/2014 şi care furnizează cel puţin un alt serviciu de bază prevăzut în aceeaşi secţiune din anexa respectivă.”

	Articolul 2 Noțiuni

(2)	Comisia Națională a Pieței Financiare este în drept să aprobe, prin actele sale normative, măsurile de specificare detaliată a serviciilor auxiliare de tip nebancar prevăzute în Secțiunea B pct. 1- 4 din anexă și a serviciilor auxiliare de tip bancar prevăzute în Secțiunea C din anexă.
	Ministerul Justiției
(Aviz nr. 04/2-5140 din 12.05.2026)
	6
	La alin. (2), formularea potrivit căreia Comisia Națională a Pieței Financiare „este în drept să aprobe, prin actele sale normative, măsurile de specificare detaliată” nu este suficient de clară și poate genera incertitudine sub aspectul naturii și întinderii atribuțiilor conferite. Utilizarea expresiei „este în drept” conferă un caracter facultativ intervenției autorității, ceea ce afectează previzibilitatea cadrului normativ, în condițiile în care detalierea serviciilor respective este esențială pentru aplicarea legii.
În vederea asigurării clarității și previzibilității normei, se impune reformularea dispoziției în sensul stabilirii exprese a competenței Comisiei Naționale a Pieței Financiare de a elabora și aproba actele normative relevante, prin utilizarea unei formule imperative, care să nu lase loc de interpretări (obiecție aplicabilă și pentru art. 7 alin. (5), alin. (12) și (13); art. 8 alin. (1) și alin. (19); art. 10 alin. (2); art. 17 alin. (12); art. 18 alin. (4); art. 24 alin. (9); art. 27 alin. (20); art.31 alin. (8); art. 34 alin. (4); art. 38 alin. (7); art. 42 alin. (4); art. 46 alin. (4); art. 50 alin. (7); art. 51 alin. (6); art. 52 alin. (3); art. 53 alin. (3); art. 54 alin. (12); art. 55 alin. (11); art. 58 alin. (9); art. 59 alin. (10); art. 60 alin. (14) și alin. (15); art. 61 alin. (9); art. 65 alin. (6)).
	Se acceptă
La art.2 alin. (2), art. 7 alin. (5), alin. (12) și (13); art. 8 alin. (1) și alin. (19); art. 10 alin. (2); art. 17 alin. (12); art. 18 alin. (4); art. 24 alin. (9); art. 27 alin. (20); art.31 alin. (8); art. 34 alin. (4); art. 38 alin. (7); art. 42 alin. (4); art. 46 alin. (4); art. 50 alin. (7); art. 51 alin. (6); art. 52 alin. (3); art. 53 alin. (3); art. 54 alin. (12); art. 55 alin. (11); art. 58 alin. (9); art. 59 alin. (10); art. 60 alin. (14) și alin. (15); art. 61 alin. (9); art. 65 alin. (6)) textele„este în drept să aprobe” și „poate aproba” s-au substituit cu textul „aprobă”;



	Articolul 11. Autoritatea competentă
(3)	În vederea exercitării atribuțiilor de autoritate competentă, Comisia Națională a Pieței Financiare:
a)	emite acte normative;
b)	efectuează controale privind respectarea prezentei legi și actelor sale normative;
c)	emite recomandări și prescripții;
d)	aplică sancțiuni;
e)	întreprinde alte măsuri conform prezentei legi.

Articolul 12. Autoritatea relevantă
(3)	În vederea exercitării atribuțiilor de autoritate relevantă, Banca Națională a Moldovei:
a)	emite acte normative privind funcționarea și monitorizarea sistemului de decontare a valorilor mobiliare gestionat de depozitarul central;
b)	efectuează controale privind respectarea prezentei legi și actelor sale normative privind funcționarea și monitorizarea sistemului de decontare a valorilor mobiliare gestionat de depozitarul central;
c)	emite recomandări și prescripții;
d)	aplică sancțiuni conform Legii nr.548/1995 cu privire la Banca Națională a Moldovei;
e)	întreprinde alte măsuri conform prezentei legi și Legii nr.548/1995 cu privire la Banca Națională a Moldovei.
	Ministerul Justiției
(Aviz nr. 04/2-5140 din 12.05.2026)
	7
	Potrivit art. 11 alin. (3) lit. b), „În vederea exercitării atribuțiilor de autoritate competentă Comisia Națională a Pieței Financiare efectuează controale privind respectarea prezentei legi și actelor sale normative;” este formulată incomplet sub aspect procedural, întrucât nu stabilește cadrul juridic aplicabil desfășurării acestor controale și nu clarifică dacă acestea urmează a fi realizate în conformitate cu prevederile Legii nr. 131/2012 privind controlul de stat asupra activității de întreprinzător sau dacă sunt supuse unui regim juridic special prevăzut de alte acte normative sectoriale elaborate și aprobate de Comisia Națională a Pieței Financiare, ceea ce generează incertitudine juridică și riscul unei aplicări neuniforme a normelor privind controlul, contrar principiilor legalității și previzibilității normei juridice, motiv pentru care se impune completarea dispoziției cu prevederi exprese care să stabilească în mod clar cadrul procedural aplicabil.
Obiecția dată este aplicabilă și pentru art. 12 alin. (3) lit. b), având în vedere că și Banca Națională a Moldovei efectuează controale privind respectarea acestei legi și actelor sale normative privind funcționarea și monitorizarea sistemului de decontare a valorilor mobiliare gestionat de depozitarul central.
	Se acceptă
Normele se expun în următoarele redacții:
Art. 11 alin. (3) lit. b): 
„b) efectuează controale privind respectarea prezentei legi și actelor sale normative, conform procedurii stabilite prin actele sale normative;” 
Art. 12 alin. (3) lit. b): 
„b)	efectuează controale privind respectarea prezentei legi și actelor sale normative privind funcționarea și monitorizarea sistemului de decontare a instrumentelor financiare gestionat de depozitarul central, conform procedurii stabilite prin actele sale normative;”

	Articolul 13. Schimbul de informații
1. Comisia Națională a Pieței Financiare și Banca Națională a Moldovei își comunică reciproc și prezintă autorităților competente și relevante din statele membre ale Uniunii Europene și ESMA, la cerere, fără întârziere, informațiile necesare pentru a îndeplini atribuțiile care le revin în temeiul prezentei legi.

Articolul 14. Cooperarea între autorități
1. Comisia Națională a Pieței Financiare și Banca Națională a Moldovei cooperează, inclusiv prin comunicarea tuturor informațiilor relevante în aplicarea prezentei legi. În cazul în care acest lucru este oportun și relevant, în vederea aplicării prezentei legi, Comisia Națională a Pieței Financiare și Banca Națională a Moldovei cooperează cu alte autorități publice, autoritățile competente și relevante din statele membre ale Uniunii Europene și ESMA, instituții și organizații internaționale specializate și autorități din alte state.

 
	Ministerul Justiției
(Aviz nr. 04/2-5140 din 12.05.2026)
	8
	La art. 13, prevederea de la alin. (1), potrivit căreia Comisia Națională a Pieței Financiare și Banca Națională a Moldovei urmează să comunice și să prezinte informații autorităților competente și relevante din statele membre ale Uniunii Europene, precum și Autoritatea Europeană pentru Valori Mobiliare și Piețe (ESMA), la cerere, fără întârziere, ridică probleme de claritate și temei juridic, în contextul în care Republica Moldova nu are statut de stat membru al Uniunii Europene.
În lipsa unei precizări exprese, norma nu justifică în mod suficient obligația autorităților naționale de a transmite informații către entități ale Uniunii Europene, nefiind clar dacă această cooperare derivă din acorduri internaționale, angajamente asumate în cadrul procesului de asociere sau din alte instrumente juridice aplicabile.
Totodată, în ceea ce privește cooperarea cu ESMA, o asemenea obligație poate interveni, de regulă, în baza unor acorduri de cooperare, memorandumuri de înțelegere sau alte aranjamente instituționale privind schimbul de informații.
În aceste condiții, norma creează incertitudine juridică sub aspectul temeiului și limitelor obligației de furnizare a informațiilor, fiind necesară completarea acesteia cu referiri exprese la cadrul juridic care fundamentează o asemenea cooperare, inclusiv, după caz, la existența unor acorduri internaționale sau instrumente de cooperare relevante. Totodată, pentru asigurarea clarității și previzibilității normei, se impune precizarea expresă că aplicarea acestor obligații față de autoritățile Uniunii Europene și ESMA va interveni de la data aderării Republica Moldova la Uniunea Europeană sau, după caz, de la data intrării în vigoare a acordurilor internaționale relevante care reglementează cooperarea și schimbul de informații în acest domeniu.
Obiecția dată este aplicabilă în mod corespunzător și pentru art. 14 alin. (1) și art. 17 alin. (7) și alin. (8).
	Se acceptă 
Art. 13 alin. (1) și art. 14 alin. (1) se expun în următoarea redacție: 
Articolul 13. Schimbul de informații
„(1) În baza acordurilor bilaterale sau multilaterale, Comisia Națională a Pieței Financiare și Banca Națională a Moldovei își comunică reciproc și prezintă autorităților competente și relevante din statele membre ale Uniunii Europene, la cerere, fără întârziere, informațiile necesare pentru a îndeplini atribuțiile care le revin în temeiul prezentei legi.”

Articolul 14. Cooperarea între autorități
„(1) Comisia Națională a Pieței Financiare și Banca Națională a Moldovei cooperează, inclusiv prin comunicarea tuturor informațiilor relevante în aplicarea prezentei legi. În cazul în care acest lucru este oportun și relevant, în vederea aplicării prezentei legi, Comisia Națională a Pieței Financiare și Banca Națională a Moldovei cooperează cu alte autorități publice, autoritățile competente și relevante din statele membre ale Uniunii Europene, instituții și organizații internaționale specializate și autorități din alte state, în baza acordurilor bilaterale sau multilaterale.”




	Articolul 17. Procedura de acordare a autorizării 
(3) Prin derogare de la alin.(2), în cazul în care depozitarul central solicitant nu respectă toate cerințele prezentei legi, Comisia Națională a Pieței Financiare poate acorda autorizarea cu condiția ca depozitarul central solicitant să fi instituit toate
măsurile necesare pentru a se conforma cerințelor prezentei legi atunci când își începe activitatea.
	Centrul Național Anticorupție 
(Aviz nr. 06/2/8089 din 05.05.2026)

	9
	Obiecții:
Determinarea competenţei după formulă „este în drept", „poate" este o modalitate coruptibilă de determinare a competenţelor entităților/agenților publici. Coruptibilitatea acestui element rezidă în discreţia funcţionarilor care apare în cazul utilizării unor asemenea determinări permisive ale competenţelor lor, care urmau a fi stabilite de o manieră imperativă. Această discreţie poate fi folosită în mod abuziv de către agentul public pentru a nu-şi executa obligaţiile sale legale tocmai în virtutea caracterului permisiv al formulării competenţelor sale. Riscul de coruptibilitate a acestor norme creşte în cazul în care lipsesc criterii pentru a stabili în ce cazuri agentul public „este în drept" sau „poate" şi în ce cazuri este în drept şi poate să nu-şi realizeze competenţele, sau în ipoteza utilizării unor formulări ambigui (”,dacă este necesar.”).
Recomandări:
Reconsiderarea utilizării formulelor permisive de reglementare a activității agentului public.
	Se acceptă
La art. 17 alin. (3) va avea următorul cuprins: 
„(3) Prin derogare de la alin.(2), în cazul în care depozitarul central solicitant intenționează să presteze serviciile, inclusiv prin utilizarea tehnologiei registrelor distribuite, iar la momentul solicitării autorizării, respectarea cerințelor conexe nu poate fi evaluată, deoarece depozitarul solicitant nu este operational, Comisia Națională a Pieței Financiare poate acorda autorizarea cu condiția ca depozitarul central solicitant să fi  instituit toate măsurile necesare pentru a se conforma cerințelor prezentei legi atunci când își începe activitatea.

	
	Ministerul Justiției
(Aviz nr. 04/2-5140 din 12.05.2026)
	10
	La art. 17, comunicăm că prevederea de la alin. (3), care permite Comisiei Naționale a Pieței Financiare să acorde autorizarea unui depozitar central chiar și în situația în care acesta nu respectă toate cerințele legii, cu condiția instituirii unor măsuri de conformare ulterioară, este formulată într-un mod ambiguu și insufficient determinat.
În particular, norma nu precizează care sunt cerințele ce pot face obiectul derogării și nici nu delimitează dacă acestea vizează aspecte neesențiale sau, dimpotrivă, ar putea include cerințe fundamentale privind organizarea, guvernanța, capitalizarea sau gestionarea riscurilor, ceea ce creează premisele unei aplicări discreționare. De asemenea, sintagma „a instituit toate măsurile necesare” este vagă și nu stabilește criterii obiective de evaluare, termene concrete de conformare sau mecanisme de verificare ulterioară, inclusiv eventuale sancțiuni în caz de neconformare.
În aceste condiții, prevederea generează riscuri semnificative din perspectiva securității juridice, a tratamentului egal al solicitanților și a protecției pieței financiare, permițând autorizarea unor entități care nu îndeplinesc condițiile legale la momentul acordării autorizației. Se impune, prin urmare, revizuirea normei în sensul delimitării clare a sferei cerințelor care pot face obiectul unei astfel de derogări, instituirii unor criterii obiective și verificabile, precum și a unor termene și garanții procedurale explicite pentru asigurarea conformării efective.
	Se acceptă
La art. 17 alin. (3) se expune după cum urmează: 
„(3) Prin derogare de la alin.(2), în cazul în care depozitarul central solicitant intenționează să presteze serviciile, inclusiv prin utilizarea tehnologiei registrelor distribuite, iar la momentul solicitării autorizării, respectarea cerințelor conexe nu poate fi evaluată, deoarece depozitarul solicitant nu este operational, Comisia Națională a Pieței Financiare poate acorda autorizarea cu condiția ca depozitarul central solicitant să fi  instituit toate măsurile necesare pentru a se conforma cerințelor prezentei legi atunci când își începe activitatea.”



















	Articolul 17. Procedura de acordare a autorizării 
(4) În termen de 30 de zile lucrătoare de la primirea cererii, Comisia Națională a Pieței Financiare analizează dacă aceasta este completă.
Dacă cererea este incompletă, Comisia Națională a Pieței Financiare stabilește un termen până la care depozitarul central solicitant trebuie să furnizeze informații suplimentare. Comisia Națională a Pieței Financiare informează depozitarul central solicitant atunci când cererea este considerată completă. În cazul în care depozitarul central solicitant nu prezintă documentele și informațiile
solicitate în termenul stabilit, Comisia Națională a Pieței Financiare îl informează despre constatarea renunțării tacite la cerere. În cazul prezentării de către depozitarul central solicitant a informațiilor solicitate de Comisia Națională a Pieței Financiare, aceasta examinează repetat plenitudinea cererii în termenul prevăzut de prezentul alineat.
	Centrul Național Anticorupție 
(Aviz nr. 06/2/8089 din 05.05.2026)

	11
	Obiecții:
Apreciind prin prisma prevederilor art.29 alin.(2) al Legii nr.100/2017, coroborat art.32 cod administrativ se remarcă faptul că prevederile proiectului reglementează insuficient procedura administrativă de acordare a autorizării, or nu vizează obligația corespondentă a entității publice/agentului public de a evidenția carențele cererii și de a le comunica solicitantului.
Omisiunile legiuitorului de a reglementa aspecte ale relaţiilor sociale, existenţa cărora rezultă din realitatea obiectivă sau din alte prevederi ale aceluiaşi act, condiționează incertitudine în relaţiile sociale supuse reglementăii (îndeosebi cele referitoare la mecanismele de realizare a drepturilor, de îndeplinire a obligaţiilor, ambiguitatea atribuţiilor agenților publici şi a procedurilor administrative de care ei sunt responsabili etc.), situaţii în care autorităţile responsabile de executarea legii respective se pot prevala de această deficienţă pentru a comite abuzuri.
Recomandări:
Reglementarea obligației corespondente a entității publice/agentului public de a evidenția carențele cererii și de a le comunica solicitantului.
	Se acceptă
Art. 17 alin. (4) și respectiv 27 alin. (9) se completează corespunzător cu textul „[…]notifică depozitarul central solicitant cu privire la deficiențele constatate […]”

	Articolul 17. Procedura de acordare a autorizării
…
(7)	Înainte de autorizarea depozitarului central solicitant, Comisia Națională a Pieței Financiare consultă autoritățile competente din statul membru al Uniunii Europene, cu condiția existenței acordurilor de cooperare, în următoarele cazuri:
a)	depozitarul central este o filială a unui depozitar central autorizat într-un stat membru al Uniunii Europene;
b)	depozitarul central este o filială a întreprinderii-mamă a unui depozitar central autorizat într-un stat membru al Uniunii Europene;
c)	depozitarul central este controlat de aceleași persoane fizice sau juridice care controlează un alt depozitar central autorizat într-un stat membru al Uniunii Europene.
(8)	Consultarea prevăzută la alin.(7) se referă la următoarele:
a)	evaluarea calității acționarilor și a persoanelor prevăzute la art.29 alin.(6) și a reputației și experienței persoanelor prevăzute la 29 alin. (1) și (4), care conduc efectiv activitatea depozitarului central, în cazul în care respectivii acționari și persoane acționează în cadrul depozitarului central și al unui depozitar central autorizat într-un stat membru al Uniunii Europene;
b)	dacă relațiile prevăzute la alin.(7), între depozitarul central autorizat într- un stat membru al Uniunii Europene și depozitarul central solicitant, nu afectează capacitatea acestuia din urmă de a respecta cerințele prezentei legi.
	Ministerul Justiției
(Aviz nr. 04/2-5140 din 12.05.2026)
	12
	Comisia Națională a Pieței Financiare și Banca Națională a Moldovei urmează să comunice și să prezinte informații autorităților competente și relevante din statele membre ale Uniunii Europene, precum și Autoritatea Europeană pentru Valori Mobiliare și Piețe (ESMA), la cerere, fără întârziere, ridică probleme de claritate și temei juridic, în contextul în care Republica Moldova nu are statut de stat membru al Uniunii Europene.
În lipsa unei precizări exprese, norma nu justifică în mod suficient obligația autorităților naționale de a transmite informații către entități ale Uniunii Europene, nefiind clar dacă această cooperare derivă din acorduri internaționale, angajamente asumate în cadrul procesului de asociere sau din alte instrumente juridice aplicabile.
Totodată, în ceea ce privește cooperarea cu ESMA, o asemenea obligație poate interveni, de regulă, în baza unor acorduri de cooperare, memorandumuri de înțelegere sau alte aranjamente instituționale privind schimbul de informații.
În aceste condiții, norma creează incertitudine juridică sub aspectul temeiului și limitelor obligației de furnizare a informațiilor, fiind necesară completarea acesteia cu referiri exprese la cadrul juridic care fundamentează o asemenea cooperare, inclusiv, după caz, la existența unor acorduri internaționale sau instrumente de cooperare relevante. Totodată, pentru asigurarea clarității și previzibilității normei, se impune precizarea expresă că aplicarea acestor obligații față de autoritățile Uniunii Europene și ESMA va interveni de la data aderării Republica Moldova la Uniunea Europeană sau, după caz, de la data intrării în vigoare a acordurilor internaționale relevante care reglementează cooperarea și schimbul de informații în acest domeniu.
	Nu se acceptă
La art. 17 alin. (7) și (8) se mențin în redacția actuală, întrucât alin. (7) stabilește condiția existenței acordurilor bilaterale. 


	Articolul 17. Procedura de acordare a autorizării
…
(10)	Prin derogare de la Codul administrativ, în termen de șase luni de la depunerea unei cereri complete, Comisia Națională a Pieței Financiare adoptă o decizie de acordare a autorizării, sau o decizie, motivată temeinic, de refuz al autorizării. Prin derogare de la Codul administrativ, consultarea altor autorități de către Comisia Națională a Pieței Financiare, în condițiile prezentului articol, suspendă de drept curgerea termenului procedurii administrative, până la data recepționării răspunsului corespunzător.

	Ministerul Justiției
(Aviz nr. 04/2-5140 din 12.05.2026)
	13
	Potrivit alin. (10), „prin derogare de la Codul administrativ”, Comisia Națională a Pieței Financiare adoptă, în termen de șase luni de la depunerea unei cereri complete, o decizie de acordare sau de refuz al autorizării, este formulată imprecis, întrucât nu indică expres normele de la care se derogă din Codul administrativ al Republicii Moldova. Or, utilizarea unei formule generale de derogare, fără individualizarea dispozițiilor vizate, contravine cerințelor de claritate și previzibilitate a normei juridice și poate genera dificultăți în aplicare.
Totodată, prevederea potrivit căreia „prin derogare de la Codul administrativ, consultarea altor autorități de către Comisia Națională a Pieței Financiare suspendă de drept curgerea termenului procedurii administrative, până la data recepționării răspunsului corespunzător” necesită a fi revizuită în raport cu art. 81 din Codul administrativ al Republicii Moldova, care reglementează expres instituția suspendării procedurii administrative și stabilește condițiile în care aceasta poate interveni. În special, cadrul general prevede că suspendarea este condiționată de existența unei dependențe a actului administrativ de un alt act, operațiune sau raport juridic și implică respectarea unor cerințe privind caracterul justificat și durata rezonabilă a suspendării.
În forma propusă, norma instituie o suspendare automată, de drept, fără a stabili criterii clare, fără a limita durata acesteia și fără a corela mecanismul cu condițiile prevăzute de cadrul general, ceea ce poate conduce la prelungirea nejustificată a procedurii și la afectarea drepturilor solicitanților.
În aceste condiții, se impune revizuirea prevederii prin indicarea expresă a normelor de la care se derogă, precum și prin alinierea mecanismului de suspendare la exigențele art. 81 din Codul administrativ sau, după caz, prin reglementarea unor garanții echivalente privind temeiul, durata și limitele suspendării procedurii administrative.
Obiecția dată este aplicabilă în mod corespunzător și pentru art. 27 alin. (12) alin. (13).
	Se acceptă parțial
Art. 17 alin. (10) va avea următorul cuprins: „(10) Prin derogare de la art. 60 alin. (1) din Codul Administrativ, în termen de șase luni de la depunerea unei cereri complete, Comisia Națională a Pieței Financiare adoptă o decizie de autorizare, sau o decizie, motivată temeinic de refuz al autorizării. 

Propozițiile a doua și a treia din alineat se exclud urmare obiecției Comisiei Europene: ”Proiectul de Lege recunoaște suspendarea curgerii termenului pentru procedura administrativă, acordând practic o prelungire a termenului-limită de șase luni prevăzut de Regulament pentru emiterea unei decizii pe deplin motivate.”. 

	Articolul 20. Retragerea autorizării
(1)	Fără a aduce atingere eventualelor acțiuni sau măsuri de remediere prevăzute la Titlul V, Comisia Națională a Pieței Financiare retrage autorizarea în oricare dintre următoarele situații, în cazul în care depozitarul central:
…
d)	a încălcat grav sau în mod repetat cerințele stabilite de prezenta lege sau de legislația privind piețele instrumentelor financiare.
	Ministerul Justiției
(Aviz nr. 04/2-5140 din 12.05.2026)
	14
	Cu referire la terminologia utilizată de către autor la art. 20, art. 63 alin. (1) precum și art. 69 alin. (2), menționăm că utilizarea termenului de „încălcări grave” este lipsită de un conținut normativ determinat, în absența unei definiții legale sau a unor criterii obiective de calificare.
În forma propusă, noțiunea este una vagă și susceptibilă de interpretări subiective, ceea ce poate genera aplicarea neuniformă a legii și riscuri de arbitrar în activitatea autorităților competente. Or, în lipsa unor repere clare, nu este posibilă delimitarea între încălcări minore sau grave, inclusiv în contextul aplicării sancțiunilor sau altor măsuri administrative.
Din perspectiva exigențelor de calitate a legii, derivând din principiile legalității și previzibilității normei juridice, este necesar ca asemenea noțiuni să fie definite în mod expres sau să fie însoțite de criterii clare de apreciere, cum ar fi natura și gravitatea faptei, impactul asupra pieței financiare, nivelul prejudiciului cauzat sau caracterul repetat al încălcării.
În aceste condiții, se impune revizuirea prevederilor menționate prin definirea expresă a noțiunii de „încălcări grave” sau prin instituirea unor criterii obiective care să permită o aplicare uniformă și previzibilă a dispozițiilor legale.
	Nu se acceptă
Noțiunea de „încălcări grave” nu necesită o definire exhaustivă, întrucât aprecierea gravității ține de competența discreționară a autorității de supraveghere, exercitată în funcție de circumstanțele concrete și de impactul asupra stabilității și siguranței infrastructurii pieței de capital. Această abordare corespunde practicii legislației UE, inclusiv Regulamentului (UE) nr. 909/2014, care utilizează noțiunea de „serious infringement” fără o definiție limitativă. Totodată, depozitarul central reprezintă o infrastructură unică și sistemică, ceea ce impune menținerea unei marje suficiente de apreciere pentru autoritatea de supraveghere. Prin natura lor, încălcările grave vizează abateri ce afectează elementele fundamentale ale funcționării depozitarului central, precum integritatea instrumentelor financiare evidențiate în conturi, continuitatea și securitatea sistemelor, respectarea cerințelor prudențiale, siguranța decontării și protecția activelor participanților.

	Articolul 20. Retragerea autorizării 
(4) Comisia Națională a Pieței Financiare este în drept să
limiteze retragerea autorizării la un anumit serviciu, o anumită activitate sau un anumit instrument financiar.
	Centrul Național Anticorupție 
(Aviz nr. 06/2/8089 din 05.05.2026)

	Obiecții:
Determinarea competenţei după formulă „este în drept", „poate" este o modalitate coruptibilă de determinare a competenţelor entităților/agenților publici. Coruptibilitatea acestui element rezidă în discreţia funcţionarilor care apare în cazul utilizării unor asemenea determinări permisive ale competenţelor lor, care urmau a fi stabilite de o manieră imperativă. Această discreţie poate fi folosită în mod abuziv de către
agentul public pentru a nu-şi executa obligaţiile sale legale tocmai în virtutea caracterului permisiv al formulării competenţelor sale. Riscul de coruptibilitate a acestor norme creşte în cazul în care lipsesc criterii pentru a stabili în ce cazuri agentul public „este în drept" sau „poate" şi în ce cazuri este în drept şi poate să nu-şi realizeze competenţele, sau în ipoteza utilizării unor formulări ambigui (”,dacă este necesar.”).
Recomandări:
Reconsiderarea utilizării formulelor permisive de reglementare a activității agentului public.
	Nu se acceptă
Referitor la art. 20 alin. (4), norma nu poate fi revizuită în condițiile în care aceasta deservește alin. (1) și este precedată de o identificară certă a uneia din situațiile prevăzute la respectivul alineat. Norma de la alin. (4) vine doar să instituie posibilitatea retragerii parțiale a autorizării în cazul în care nu este reclamată o retragere totală.

	Articolul 24. Libertatea depozitarilor centrali din statele membre ale Uniunii Europene de a presta servicii pe teritoriul Republicii Moldova și condițiile în care depozitarii centrali pot presta servicii pe teritoriul unui stat membru al Uniunii Europene
…
(7)	Comisia Națională a Pieței Financiare va informa fără întârziere Banca Națională a Moldovei cu privire la orice comunicare primită în temeiul alin (1) și alin.(3). Depozitarul central este în drept să inițieze prestarea serviciilor sau să înființeze o sucursală, astfel cum este prevăzut de alin.(2), numai după obținerea autorizațiilor necesare din partea autorităților din statul membru al Uniunii Europene, cu condiția respectării prevederilor alin (1) lit. a) și b).
	Ministerul Justiției
(Aviz nr. 04/2-5140 din 12.05.2026)
	16
	La art. 24 alin. (7), potrivit uzanțelor de redactare a actelor normative textul „lit. a) și b)” urmează a fi substituit cu textul „literele a) și b)”.
	Se acceptă
La art. 24 alin. (7) textul „lit. a) și b)” se substituie cu textul „literele a) și b)”.

	Articolul 27. Depozitari centrali din țări terțe
...
(1)	Depozitarii centrali din țări terțe pot presta serviciile prevăzute în anexă pe teritoriul Republicii Moldova, după cum urmează:
a)	în cazul existenței unei decizii de echivalență adoptate de Comisia Europeană privind cadrul juridic al țării terțe respective și al recunoașterii corespunzătoare de către ESMA, pentru operarea într-un stat membru al Uniunii Europene;
b)	depozitarul central din țara terță care intenționează să presteze servicii în conformitate cu prevederea expusă la lit. b) respectă prevederile art. 24 alin. 1);
c)	sau, prin obținerea autorizației Comisiei Naționale a Pieței Financiare conform art.17.
…
(5)	Autoritatea competentă recunoaște un depozitar central dintr-o țară terță care a solicitat recunoașterea în vederea prestării serviciilor prevăzute la alin.(2), după consultarea entităților prevăzute la alin.(6), în cazul în care sunt îndeplinite următoarele condiții:
a)	autoritatea competentă a aprobat actele prevăzute la alin.(11);
...
(12)	Prin derogare de la Codul administrativ, în termen de șase luni de la notificarea caracterului complet al setului de documente, Comisia Națională a Pieței Financiare evaluează conformitatea acestuia cu legislația aplicabilă a Republicii Moldova și emite o decizie motivată temeinic privind acordarea recunoașterii sau de refuz al acesteia, precum și informează depozitarul central solicitant în acest sens. Decizia de recunoaștere se ia de Comisia Națională a Pieței Financiare în cazul întrunirii cumulative a condițiilor prevăzute la alin.(5).
(13)	Prin derogare de la Codul administrativ, consultarea altor autorități de către Comisia Națională a Pieței Financiare, în condițiile prezentului articol, suspendă de drept curgerea termenului procedurii administrative, până la data recepționării răspunsului corespunzător.
…
(17)	Autoritatea competentă încheie acorduri de cooperare cu autoritățile responsabile din țara terță în care cadrul juridic și cadrul de supraveghere au fost recunoscute ca fiind echivalente cu prezenta lege, în conformitate cu alin.(11). Acordurile în cauză vor stabili cel puțin:
a)	mecanismul utilizat pentru schimbul de informații dintre autoritatea competentă și autoritățile responsabile din țara terță respectivă, inclusiv accesul la informațiile solicitate de autoritatea competentă privind depozitarii centrali autorizați în țara terță, în special accesul la informații prevăzute la alin.(8);
…
(19)	În cazul în care un depozitar central dintr-o țară terță a fost recunoscut, în conformitate cu aline. (5)-(9), acesta este în drept să presteze pe teritoriul Republicii Moldova serviciile prevăzute în anexă, inclusiv prin înființarea unei sucursale.
	Ministerul Justiției
(Aviz nr. 04/2-5140 din 12.05.2026)
	17
	Prevederea de la art. 27 alin. (1) lit. b), potrivit căreia depozitarul central din țara terță care intenționează să presteze servicii „în conformitate cu prevederea expusă la lit. b)” respectă prevederile art. 24 alin. (1), este formulată neclar, întrucât trimiterea la „lit. b)” nu este suficient individualizată. În lipsa indicării exprese a articolului la care se face referire, norma devine ambiguă și susceptibilă de interpretări diferite, nefiind clar dacă autorul are în vedere lit. b) din același articol, dintr-un alt articol sau dintr-un alt act normativ. Or, o asemenea formulare contravine cerințelor de claritate și previzibilitate a normei juridice.
În aceste condiții, se impune revizuirea prevederii prin indicarea exactă a normei la care se face trimitere (articol, alineat, literă), în vederea asigurării unei reglementări clare, precise și ușor de aplicat.
	Se acceptă
La art. 27 lit. b) textul „prevederea expusă la lit. b)” se substituie cu textul „prevederea expusă la lit. a)”.

	
	Centrul de Armonizare a Legislației
(Aviz nr. 31/02-126-3621 din 30.03.2026)








	18
	Expunem următoarele constatări de erori de tehnică legislativă:
· cu referință la art. 27 alin. (5) lit. a) din proiectul național, textul „prevăzute la alin. (11)”
se va înlocui cu „prevăzute la alin. (16)”, pentru a fi în conformitate cu art. 25 (4) lit. a) din actul
UE;





	Se acceptă
La art.27 alin. (5) lit. a) textul „prevăzute la alin.(11)” se substituie cu textul „prevăzute la alin.(17);”.


	
	Ministerul Justiției
(Aviz nr. 04/2-5140 din 12.05.2026)
	19
	Potrivit alin. (12), „prin derogare de la Codul administrativ”, Comisia Națională a Pieței Financiare adoptă, în termen de șase luni de la depunerea unei cereri complete, o decizie de acordare sau de refuz al autorizării, este formulată imprecis, întrucât nu indică expres normele de la care se derogă din Codul administrativ al Republicii Moldova. Or, utilizarea unei formule generale de derogare, fără individualizarea dispozițiilor vizate, contravine cerințelor de claritate și previzibilitate a normei juridice și poate genera dificultăți în aplicare.
Totodată, prevederea potrivit căreia „prin derogare de la Codul administrativ, consultarea altor autorități de către Comisia Națională a Pieței Financiare suspendă de drept curgerea termenului procedurii administrative, până la data recepționării răspunsului corespunzător” necesită a fi revizuită în raport cu art. 81 din Codul administrativ al Republicii Moldova, care reglementează expres instituția suspendării procedurii administrative și stabilește condițiile în care aceasta poate interveni. În special, cadrul general prevede că suspendarea este condiționată de existența unei dependențe a actului administrativ de un alt act, operațiune sau raport juridic și implică respectarea unor cerințe privind caracterul justificat și durata rezonabilă a suspendării.
În forma propusă, norma instituie o suspendare automată, de drept, fără a stabili criterii clare, fără a limita durata acesteia și fără a corela mecanismul cu condițiile prevăzute de cadrul general, ceea ce poate conduce la prelungirea nejustificată a procedurii și la afectarea drepturilor solicitanților.
În aceste condiții, se impune revizuirea prevederii prin indicarea expresă a normelor de la care se derogă, precum și prin alinierea mecanismului de suspendare la exigențele art. 81 din Codul administrativ sau, după caz, prin reglementarea unor garanții echivalente privind temeiul, durata și limitele suspendării procedurii administrative.
	Se acceptă parțial
Art. 27 alin. (12) după cuvintele: „(13)	Prin derogare de la ” se completează cu textul „art. 60 alin. (1) din”.

Ținând cont de obiecția Comisiei Europene la art. 17 alin (10), la art. 27 alin. (13) se exclude.
 

	
	Centrul de Armonizare a Legislației
(Aviz nr. 31/02-126-3621 din 30.03.2026)
	20
	cu referință la art. 27 alin. (17) lit. a) din proiectul național, textul „prevăzute la alin. (8)” se va înlocui cu „prevăzute la alin. (13)”, pentru a fi în conformitate cu art. 25 (10) lit. a) din actul UE;

	Se acceptă
La art.27 alin. (17) lit. a) textul „prevăzute la alin.(8)” se substituie cu textul „prevăzute la alin.(14);”.


	
	Ministerul Justiției
(Aviz nr. 04/2-5140 din 12.05.2026)
	21
	La art. 27 alin. (19), textul „aline. (5)-(9)” se va substitui cu textul „alin. (5) – (9)” (obiecție aplicabilă corespunzător și art. 30 alin. (1) și art. 31 alin. (4) și (7)).
	Se acceptă
La art. 27 alin. (19), textul „aline. (5)-(9)” se substituie cu textul „alin. (5) – (9)”.
La art. 30 alin. (1) textul „art. 29 alin. (1)-(5)” se substituie cu textul „art. 29 alin. (1) - (5)”.
La art. 31 la alin. (4) textul „alin. (1)–(3)” se substituie cu textul „alin. (1) – (3)”, iar la alin. (7) textul „alin. (3)-(10)” se substituie cu textul „alin. (3) – (10)”.

	Articolul 28. Dispoziții generale privind cerințele organizatorice
...
(10)	Autoritatea competentă elaborează și aprobă acte normative, sub formă de standarde tehnice de reglementare, care stabilesc, atât la nivelul depozitarului central, cât și la nivelul grupului, în conformitate cu alin.(8):
....
e)	circumstanțele în care este oportun, luând în considerație potențialele conflicte de interese dintre membrii comitetului de utilizatori și depozitarul central, ca rezultatele auditului să fie prezentate comitetului de utilizatori conform alin.(7).
	Centrul de Armonizare a Legislației
(Aviz nr. 31/02-126-3621 din 30.03.2026)

	22
	· cu referință la art. 28 alin. (10) (prima frază) din proiectul național, textul „în conformitate cu alin. (8)” se va înlocui cu „în conformitate cu alin. (9)”, pentru a fi în conformitate cu art. 26 (8) din actul UE;

	Se acceptă
La art.28 alin. (10) textul „în conformitate cu alin.(8)” se substituie cu textul „în conformitate cu alin.(9);”.


	
	
	23
	· cu referință la art. 28 alin. (10) lit. e) din proiectul național, textul „conform alin. (7)” se va înlocui cu „conform alin. (8)”, pentru a fi în conformitate cu art. 26 (8) lit. e) din actul UE;

	Se acceptă
La art.28 alin. (10) lit. e) textul „conform alin.(7)” se substituie cu textul „conform alin.(8);”.


	Articolul 28. Dispoziții generale privind cerințele organizatorice
...
(4)	Depozitarul central trebuie să stabilească și să aplice mecanisme organizatorice și administrative scrise eficace pentru identificarea și gestionarea conflictelor de interese potențiale dintre participanții săi sau clienții acestora și depozitarul central, inclusiv cu:
a)	membrii conducerii superioare a depozitarului central;
b)	angajații depozitarului central;
c)	membrii organelor de conducere ale depozitarului central;
d)	orice persoane care dețin controlul direct sau indirect asupra depozitarului central;
e)	persoana care are legături strânse cu oricare dintre persoanele prevăzute la lit. a)-c);
f)	persoana care are legături strânse cu depozitarul central.

(10)	Comisia Națională a Pieței Financiare elaborează și aprobă acte normative, care stabilesc, atât la nivelul depozitarului central, cât și la nivelul grupului, în conformitate cu alin.(9):
a)	instrumentele de monitorizare a riscurilor prevăzute la alin.(1);
b)	atribuțiile personalului-cheie privind riscurile prevăzute la alin.(1);
c)	potențialele conflicte de interese prevăzute la alin.(4);
d)	metodele de audit prevăzute la alin.(8);
e)	circumstanțele în care este oportun, luând în considerație potențialele conflicte de interese dintre membrii comitetului de utilizatori și depozitarul central, ca rezultatele auditului să fie prezentate comitetului de utilizatori conform alin.(8).
	Centrul Național Anticorupție 
(Aviz nr. 06/2/8089 din 05.05.2026)

	24
	La Art.28 alin.(4), (10) lit.c), e):
Prevederile proiectului operează cu norme de blanchetă, care transmit altor autorităţi/subiecţi (CNPF), dreptul şi competenţa de a stabili, în mod autonom, reglementări cu caracter normativ, reguli de comportament, interdicţii – în speță reglementarea parametrilor juridici fundamentali ai conflictului de interese și configurarea mecanismelor de apreciere a „oportunității” unor măsuri (ex. divulgarea auditului).
În context, se remarcă faptul că normele de blanchetă contribuie la apariţia altor elemente cu risc puternic de coruptibilitate: lărgirea atribuţiilor discreţionare, stabilirea aleatorie a termenelor pentru prestarea serviciilor, stabilirea unor cerinţe exagerate pentru realizarea unor drepturi / adaptate convenției unor anumite subiecți, etc.
Examinînd prin prisma art.3, art.29 alin.(2), art.54 alin.(1) lit.a), art.55 al Legii nr.100/2017, coroborat limita competenței funcționale a CNPF stabilit conform prevederilor Legii nr. 92/1998, se remarcă faptul că prevederile proiectului stabilesc competențe excesive de reglementare în sarcina CNPF, or depășește limitele unei delegări tehnice iar domeniul de intervenţie normativă a entității coincide cu domeniul de intervenţie al legiuitorului.
Potrivit art.16 al Legii nr.100/2017: ”Articolul 16. Actele normative ale autorităţilor administraţiei publice centrale de specialitate şi ale autorităţilor publice autonome (2) Actele normative ale autorităţilor administraţiei publice centrale de specialitate şi ale autorităţilor publice autonome sînt emise sau aprobate numai în temeiul şi pentru executarea legilor şi a hotărîrilor Parlamentului, a decretelor Preşedintelui Republicii Moldova, a hotărîrilor şi ordonanţelor Guvernului. Actele normative respective se limitează strict la cadrul stabilit de actele normative de nivel superior pentru executarea cărora se emit sau se aprobă şi nu pot contraveni prevederilor actelor respective. În clauza de adoptare a actelor normative ale autorităţilor administraţiei publice centrale de specialitate şi ale autorităţilor publice autonome se indică expres actul normativ superior în temeiul căruia acestea sînt emise sau aprobate”.
Subsecvent, conform exigențelor de tehnică legislativă vizate de art.55 alin.(3) al Legii nr.100/2017: Articolul 55. Trimiterea la actele normative sau la elementele structurale ale acestora. (3) Nu se admite trimiterea la o altă normă de trimitere, precum şi trimiterea la un act normativ de nivel inferior. În context, urmând jurisprudenţa Curţii Constituţionale, reținem faptul că actul normativ, se accentuează faptul că actul normativ aprobat de către entitățile prenotate, nu poate conţine norme primare, iar conţinutul actului normativ urmează să fie în strictă corespundere cu normele primare şi scopul legii sau ale actului normativ superior şi nu poate introduce reglementări noi, altele decât cele stabilite de lege sau actul superior. De asemenea, actul normativ nu poate interveni în domenii nereglementate de lege (Hotărârea Curții Constituționale nr. 29 din 28 octombrie 2016, §71). Astfel, se accentuează faptul că delegarea atribuției de aprobare a aspectelor vizate de art.28 alin.(10) lit.c), e) al proiectului, poate determina exercitarea unor atribuţii extensive de reglementare, or apreciind prin prisma art.3, 7,10-11,16 al Legii nr. 100/2017 domeniul de intervenţie normativă excede competența acestora.
Reținem faptul că deficiența prenotată, denotă neîntrunirea exigențelor de reglementare materială şi procedurală, periclitează certitudinea juridică și poate contribui la apariţia altor elemente cu risc puternic de coruptibilitate: lărgirea atribuţiilor discreţionare ale agenților publici, stabilirea aleatorie a termenelor pentru prestarea serviciilor, cerinţe exagerate pentru realizarea unor drepturi de către persoane private (fizice/juridice), taxe/plăți suplimentare, etc.
Întru susținerea celor expuse supra, se remarcă faptul că standardele internaționale vizate de OECD avertizează implicit asupra riscurilor unei reglementări fragmentate sau excesiv delegate, întrucât lipsa unor repere legislative clare favorizează interpretarea discreționară și afectează încrederea în integritatea instituțională.
Recomandări:
· Reglementarea în conținutul proiectului a aspectelor vizate de art.28 alin.(10) lit.c), e) al proiectului.
	Nu se acceptă
Obiecția nu poate fi reținută, deoarece proiectul nu deleagă CNPF competențe de reglementare primară și nu instituie norme autonome în afara cadrului legal, ci prevede exclusiv competențe de implementare și aplicare tehnică a standardelor europene incidente activității depozitarului central.

În acest sens, Regulamentul (UE) nr. 909/2014 și actele delegate aferente atribuie în mod expres ESMA competența de elaborare a standardelor tehnice de reglementare și de punere în aplicare, inclusiv în domenii ce țin de gestionarea conflictelor de interese, cerințe organizaționale, transparență, continuitate operațională și administrarea riscurilor. Competențele atribuite CNPF prin proiect au caracter subsecvent și tehnic, fiind exercitate exclusiv în vederea implementării și aplicării consecvente a standardelor ESMA și a cerințelor Regulamentului 909/2014 în ordinea juridică națională. Astfel, nu poate fi reținută pretinsa substituire a legiuitorului sau depășirea limitelor delegării normative prevăzute de Legea nr.100/2017.

Totodată, specificul activității depozitarului central, ca infrastructură unică și sistemică a pieței de capital, presupune existența unor mecanisme de supraveghere flexibile și adaptabile standardelor tehnice internaționale, care prin natura lor nu pot fi integral transpuse la nivel de lege primară. Din această perspectivă, utilizarea normelor de trimitere și a reglementărilor subsecvente reprezintă o practică inerentă și necesară în domeniul infrastructurilor financiare reglementate la nivel european.

	Art.29 alin.(7)
Articolul 29. Conducerea superioară, organul de conducere și acționarii 
(7) Comisia Națională a
Pieței Financiare refuză autorizarea unui depozitar central în cazul în care consideră că acționarii
care dețin participații calificate în capitalul depozitarului central nu întrunesc cerințele necesare pentru a asigura administrarea sănătoasă și prudentă a depozitarului central.
	Centrul Național Anticorupție 
(Aviz nr. 06/2/8089 din 05.05.2026)

	25
	Obiecții:
Utilizarea expresiei ”nu întrunesc cerințele necesare ” atribuie caracter ambiguu normei, fapt care denotă neîntrunirea exigenețor de tehnică legislativă vizate de art.54 alin.(1) lit.a) al Legii nr.100/2017, care poate determina incertitudine la etapa implementării normei. Carența în speță, poate condiționa interpretarea tendențioasă a normei și multiple riscuri de corupție aferente proceselor reglementate.
Recomandări:
Substituirea expresiei ”nu întrunesc cerințele necesare ” cu normă de trimitere la prevederile care reglementează cerințele ce urmează a fi întrunite.
	Nu se acceptă
Formularea „nu întrunesc cerințele necesare” reprezintă o formulare-cadru utilizată în mod uzual în legislația europeană din domeniul infrastructurilor pieței financiare, inclusiv în Regulamentul (UE) nr. 909/2014, unde conformitatea este evaluată prin raportare la ansamblul cerințelor aplicabile depozitarului central, fără enumerarea exhaustivă a acestora în fiecare dispoziție distinctă.
În cazul unui depozitar central, acționarii pot influența direct guvernanța, administrarea riscurilor, continuitatea operațională și siguranța activelor financiare evidențiate în conturi. Din acest motiv, criteriile relevante nu pot fi reduse la o enumerare rigidă și exhaustivă, fiind necesară o evaluare complexă și contextuală a tuturor circumstanțelor relevante, inclusiv reputația profesională, integritatea, transparența structurii de proprietate, capacitatea financiară și eventualele riscuri pentru stabilitatea pieței. Consecvent, în corespundere cu bunele practici și ghidurile ESMA, CNPF va institui eventual cadru subsecvent care va prevedea liniile directorii în raport cu care evaluarea are loc. 

	Articolul 30. Informații prezentate autorităților competente 
(13) Comisia Națională a Pieței
Financiare poate stabili un termen maxim pentru finalizarea achiziției propuse și îl poate prelungi,
dacă este necesar.
	Centrul Național Anticorupție 
(Aviz nr. 06/2/8089 din 05.05.2026)

	26
	Obiecții:
Determinarea competenţei după formulă „este în drept", „poate" este o modalitate coruptibilă de determinare a competenţelor entităților/agenților publici. Coruptibilitatea acestui element rezidă în discreţia funcţionarilor care apare în cazul utilizării unor asemenea determinări permisive ale competenţelor lor, care urmau a fi stabilite de o manieră imperativă. Această discreţie poate fi folosită în mod abuziv de către
agentul public pentru a nu-şi executa obligaţiile sale legale tocmai în virtutea caracterului permisiv al formulării competenţelor sale. Riscul de coruptibilitate a acestor norme creşte în cazul în care lipsesc criterii pentru a stabili în ce cazuri agentul public „este în drept" sau „poate" şi în ce cazuri este în drept şi poate să nu-şi realizeze competenţele, sau în ipoteza utilizării unor formulări ambigui (”,dacă este necesar.”).
Recomandări:
Reconsiderarea utilizării formulelor permisive de reglementare a activității agentului public.
	Nu se acceptă
Art. 30 alin. (13) acesta instituie un drept al autorității, care se va exercita contextual și în funcție de necesitate.


	Articolul 31. Evaluare
(1)	La examinarea notificării prevăzute la art.30 alin.(3) și a informațiilor prevăzute la art.30 alin.(5), pentru a asigura administrarea sănătoasă și prudentă a depozitarului central vizat de achiziția propusă și ținând seama de influența probabilă a achizitorului potențial asupra depozitarului central, autoritatea competentă evaluează caracterul adecvat al achizitorului potențial, precum și soliditatea financiară a achiziției propuse, pe baza următoarelor elemente cumulative:
	Centrul de Armonizare a Legislației
(Aviz nr. 31/02-126-3621 din 30.03.2026)
	27
	· cu referință la art. 31 alin. (1) din proiectul național, textul „prevăzute la art. 30 alin. (5)”
se va înlocui cu „prevăzute la art. 30 alin. (6)- (8)”, pentru a fi în conformitate cu art. 27b (1) din actul UE;

	Se acceptă
La art.31 alin. (1) textul „prevăzute la art. 30 alin.(5)” se substituie cu textul „prevăzute la art. 30 alin.(6)-(8)”.


	Articolul 31. Evaluare
(7)	Fără a aduce atingere prevederilor din art.30 alin. (3)-(6), în cazul în care autorității competente i-au fost notificate pentru același depozitar central două sau mai multe achiziții sau majorări propuse de participații calificate, autoritatea competentă tratează achizitorii potențiali în mod nediscriminatoriu.
	Centrul de Armonizare a Legislației
(Aviz nr. 31/02-126-3621 din 30.03.2026)
	27
	cu referință la art. 31 alin. (7) din proiectul național, textul „prevederilor din art. 30 alin. (3)-(6)” se va înlocui cu „prevederilor din art. 30 alin. (3)-(10)”, pentru a fi în conformitate cu art.27b (5) din actul UE.
	Se acceptă
La art.31 alin. (7) textul „prevederilor din art. 30 alin.(3)-(6)” se substituie cu textul „prevederilor din art. 30 alin.(3)-(10)”.


	Articolul 33. Comitetul de utilizatori 
(1) Depozitarii centrali înființează un comitet de utilizatori pentru fiecare sistem de decontare a valorilor mobiliare pe care îl gestionează, care este compus din reprezentanți ai emitenților și ai participanților la respectivele sisteme de decontare a valorilor mobiliare, și ale cărui recomandări nu vor fi supuse unei influențe directe din partea conducerii depozitarului central.
	Centrul Național Anticorupție 
(Aviz nr. 06/2/8089 din 05.05.2026)

	28
	Obiecții:
Utilizarea calificativului „directe” restrânge nejustificat sfera interdicției și creează precondiții pentru exercitarea unor forme de influență indirectă, care, în egală măsură periclitează climatul de integritate și prezintă un grad sporit de dificultate în administrarea probelor. Deficiența prenotată, denotă întrunirea parțială a exigențelor de tehnică legislativă vizate de art,54 alin.(1) lit.a) al Legii nr.100/2017 și poate determina riscul exercitării unor presiuni fără încălcarea formală a interdicției (prin intermediari, prin mecanisme de bugetare, prin stabilirea agendei sau prin controlul accesului la informație).
Recomandări:
Substituirea cuvântului „directe” cu cuvîntul ”necorespunzătoare”.
	Se acceptă
La art. 33 alin. (1) cuvântul „directe” se substituie cu „necorespunzătoare”.

	Articolul 36. Servicii prestate de alte persoane decât depozitari centrali
(1)	Fără a aduce atingere prevederilor din art.35 și dacă acest fapt este prevăzut de legislația privind piața de capital, o altă persoană decât depozitarul central poate să fie responsabilă de înscrierea înregistrărilor în conturile de valori mobiliare administrate de depozitarul central.
(2)	În cazul în care o altă persoană decât depozitarul central poate să presteze anumite servicii de bază prevăzute în Secțiunea A din anexă, conform alin.(1), se va aplica legislația privind piața de capital. Cerințele în cauză vor include prevederile prezentei legi care se aplică depozitarului central și, după caz, altei părți implicate.
(3)	Serviciile de bază stabilite în Secțiunea A din anexă nu pot fi prestate de alte persoane decât depozitarii centrali.
	Centrul de Armonizare a Legislației
(Aviz nr. 31/02-126-3621 din 30.03.2026)
	29
	Cu referire la art. 36 din proiect, se constată o contradicție internă între alineatele propuse.
Deși, alin. (1) și (2) din art. 36 din proiect transpun opțiunea de a permite terților prestarea serviciilor de înregistrare din art. 31 (1) și (2) din actul UE, alin. (3) din actul național introduce o interdicție generală care anulează această posibilitate. Respectiv, se impune remedierea acestei situații și clarificarea intenției autorului.
	Se acceptă
La art.36 alin. (3) se exclude.

	Articolul 38. Cerințe pentru participare. 
(4) Solicitantul are dreptul să depună o petiție, conform Codului administrativ, la Comisia Națională a Pieței Financiare, în cazul în care depozitarul central a refuzat acordarea calității de participant. În cadrul examinării petiției vor fi respectate următoarele cerințe: a) Comisia Națională a Pieței Financiare examinează petiția în mod
corespunzător, evaluând motivele refuzului, și prezintă solicitantului un răspuns motivat;
	Centrul Național Anticorupție 
(Aviz nr. 06/2/8089 din 05.05.2026)

	30
	Obiecții:
Utilizarea expresei ”în mod corespunzător,” atribuie caracter ambiguu normei, fapt care denotă întrunirea parțială a exigențelor de tehnică legislativă vizate de art.54 alin.(1) lit.a), art.55 al Legii nr.100/2017 și poate condiționa multiple riscuri aferente procedurii de examinare a petițiilor de către entitatea publică.
Recomandări:
Reconsiderarea expresei ”în mod corespunzător,”

Obiecție valabilă și pentru articolele 55, 58 și 59.
	Se acceptă
Expresia „în mod corespunzător” a fost exclusă din normele indicate. 

	Articolul 46. Reguli și proceduri în cazul neîndeplinirii obligațiilor pecuniare de un participant
(2)	Depozitarul central trebuie să dezvăluie public regulile și procedurile relevante pentru situațiile de neîndeplinire a obligațiilor pecuniare.
	Ministerul Justiției
(Aviz nr. 04/2-5140 din 12.05.2026)
	31
	Potrivit art. 46 alin. (2), depozitarul central trebuie să dezvăluie public regulile și procedurile relevante pentru situațiile de neîndeplinire a obligațiilor pecuniare, este incompletă sub aspectul modalității de realizare a obligației de publicare. În forma actuală, norma nu indică în mod expres canalele sau mijloacele prin care informațiile urmează a fi făcute publice, cum ar fi publicarea pe pagina web oficială a depozitarului central sau prin alte surse accesibile publicului, ceea ce poate genera incertitudine și aplicare neuniformă. În aceste condiții, se impune completarea prevederii prin stabilirea expresă a modalităților de dezvăluire publică, în vederea asigurării transparenței, accesibilității informației și respectării principiilor de claritate și previzibilitate a normei juridice
	Se acceptă
La art. 46 alin. (2) se completează cu textul „prin publicare pe site-ul său web oficial și să asigure notificarea promptă a Comisiei Naționale a Pieței Financiare, a Băncii Naționale a Moldovei, precum și a participanților săi cu privire la orice modificare a acestor proceduri”.


	Articolul 52. Cerințe de capital
(1)	Capitalul propriu al depozitarului central, inclusiv rezultatul reportat și rezervele, trebuie să fie proporțional cu riscurile care decurg din activitatea depozitarului central și nu poate constitui o valoare mai mică decât echivalentul în lei moldovenești a cel puțin 1000000 EUR, calculat la cursul oficial al Băncii Naționale a Moldovei, stabilit în prima zi a fiecărei perioade de gestiune.
	Centrul de Armonizare a Legislației
(Aviz nr. 31/02-126-3621 din 30.03.2026)
	32
	Referitor la art. 52 din proiect, care stabilește un prag minim absolut al capitalului propriu de 1.000.000 EUR, constatăm că, art. 47 (1) din Regulamentul UE nu indică expres valoarea minimă a acestuia, ci doar condițiile generale de proporționalitate și suficiență, care, au fost preluate de proiect. Astfel, se impune reexaminarea suplimentară a oportunității menținerii acestui prag valoric de capital în proiectul național.
	Se acceptă parțial
Art.52 se expune cu următorul cuprins:
 „Articolul 52. Cerințe de capital
(1)	Capitalul propriu al depozitarului central, inclusiv rezultatul reportat și rezervele, trebuie să fie proporțional cu riscurile care decurg din activitatea depozitarului central.”

Totodată, art. 74 se completează cu alin. (3) cu următorul cuprins:
„ (3) Până la data aderării Republicii Moldova la Uniunea Europeană, capitalul propriu al Depozitarului central unic al valorilor mobiliare, prevăzută la art. 52 alin (1), nu poate constitui o valoare mai mică decât echivalentul în lei moldovenești a cel puțin 1000000 euro, calculat la cursul oficial al leului moldovenesc, stabilit în prima zi a fiecărei perioade de gestiune.”

Se consideră necesară instituirea unei cerințe minime privind nivelul capitalului propriu al Depozitarului central unic al valorilor mobiliare, în vederea consolidării stabilității și rezilienței infrastructurii pieței de capital din Republica Moldova. 
Măsura are caracter tranzitoriu și urmărește asigurarea unei adaptări graduale la cerințele de capital prevăzute de Regulamentul (UE) nr. 909/2014, contribuind totodată la eliminarea incertitudinilor de interpretare, la stabilirea unui reper clar pentru planificarea financiară și la facilitarea procesului de supraveghere de către CNPF.

	Articolul 53. Decontarea pe bază netă amânată

Autoritatea competentă aprobă acte normative privind evaluarea, monitorizarea, gestionarea și raportarea riscurilor de credit și de lichiditate de către depozitarul central în privința decontării pe bază netă amânată.
	Centrul de Armonizare a Legislației
(Aviz nr. 31/02-126-3621 din 30.03.2026)
	33
	Se constată că, prevederile art. 47a (1) și (2) din actul UE nu au fost preluate în proiectul național și nici nu sunt reflectate în Tabelul de concordanță. În vederea asigurării conformității
depline cu Regulamentul (UE) nr. 909/2014, se impune completarea proiectului cu aceste cerințe
operaționale și prudențiale obligatorii pentru depozitarul central.
	Se acceptă
Art.53 se expune cu următorul cuprins:
„ (1)	Depozitarul central care aplică decontarea pe bază netă amânată definește normele și procedurile aplicabile mecanismului respectiv și decontării creanțelor și obligațiilor nete ale participanților.
(2)	Depozitarul central care aplică decontarea pe bază netă amânată măsoară, monitorizează, gestionează și raportează Comisiei Naționale a Pieței Financiare riscurile de credit și de lichiditate care decurg din mecanismul respectiv
(3)	Comisia Națională a Pieței Financiare aprobă acte normative privind evaluarea, monitorizarea, gestionarea și raportarea riscurilor de credit și de lichiditate de către depozitarul central în privința decontării pe bază netă amânată.”

	Articolul 60. Autorizarea și desemnarea pentru furnizarea de servicii auxiliare de tip bancar
(2)	Depozitarul central care intenționează să deconteze plățile în mijloace bănești pentru toate sau o parte dintre sistemele sale de decontare a valorilor mobiliare prin propriile conturi, în conformitate cu art.45 alin.(2), sau care intenționează, în alt mod, să furnizeze orice servicii auxiliare de tip bancar prevăzute la alin.(1), trebuie să fie autorizat în conformitate cu cerințele prevăzute la alin. (6), (11), (12),(13) și (14).
	Ministerul Justiției
(Aviz nr. 04/2-5140 din 12.05.2026)
	34
	La art. 60 alin. (2), textul „alin. (6), (11), (12), (13), (14).” se va substitui cu textul „alin. (6), (11)-(14)”, potrivit uzanțelor de redactare a actelor normative.
	Se acceptă
La art. 60 alin. (2) textul „alin. (6), (11), (12), (13), (14).” se substituie cu textul „alin. (6), (11) - (14)”

	Articolul 63. Retragerea autorizării
(1)	Fără a aduce atingere eventualelor măsuri de remediere aplicate conform prevederilor stabilite în Titlului V, Comisia Națională a Pieței Financiare trebuie să retragă autorizările prevăzute de art.60 în oricare dintre următoarele situații:
…
d)	depozitarul central sau banca desemnată încalcă grav și în mod repetat cerințele prevăzute în prezenta lege.
	Ministerul Justiției
(Aviz nr. 04/2-5140 din 12.05.2026)
	35
	Cu referire la terminologia utilizată de către autor la art. 20, art. 63 alin. (1) precum și art. 69 alin. (2), menționăm că utilizarea termenului de „încălcări grave” este lipsită de un conținut normativ determinat, în absența unei definiții legale sau a unor criterii obiective de calificare.
În forma propusă, noțiunea este una vagă și susceptibilă de interpretări subiective, ceea ce poate genera aplicarea neuniformă a legii și riscuri de arbitrar în activitatea autorităților competente. Or, în lipsa unor repere clare, nu este posibilă delimitarea între încălcări minore sau grave, inclusiv în contextul aplicării sancțiunilor sau altor măsuri administrative.
Din perspectiva exigențelor de calitate a legii, derivând din principiile legalității și previzibilității normei juridice, este necesar ca asemenea noțiuni să fie definite în mod expres sau să fie însoțite de criterii clare de apreciere, cum ar fi natura și gravitatea faptei, impactul asupra pieței financiare, nivelul prejudiciului cauzat sau caracterul repetat al încălcării.
În aceste condiții, se impune revizuirea prevederilor menționate prin definirea expresă a noțiunii de „încălcări grave” sau prin instituirea unor criterii obiective care să permită o aplicare uniformă și previzibilă a dispozițiilor legale.
	Nu se acceptă
Noțiunea de „încălcări grave” nu necesită o definire exhaustivă, întrucât aprecierea gravității ține de competența discreționară a autorității de supraveghere, exercitată în funcție de circumstanțele concrete și de impactul asupra stabilității și siguranței infrastructurii pieței de capital. Această abordare corespunde practicii legislației UE, inclusiv Regulamentului (UE) nr. 909/2014, care utilizează noțiunea de „serious infringement” fără o definiție limitativă. Totodată, depozitarul central reprezintă o infrastructură unică și sistemică, ceea ce impune menținerea unei marje suficiente de apreciere pentru autoritatea de supraveghere. Prin natura lor, încălcările grave vizează abateri ce afectează elementele fundamentale ale funcționării depozitarului central, precum integritatea instrumentelor financiare evidențiate în conturi, continuitatea și securitatea sistemelor, respectarea cerințelor prudențiale, siguranța decontării și protecția activelor participanților.

	Articolul 67. Sancțiuni administrative și alte măsuri
(4)	În cazul în care dispozițiile prevăzute la art.69 alin.(1) cad sub incidența legii penale, Comisia Națională a Pieței Financiare și organele de urmărire penală vor asigura cooperarea și schimbul reciproc de informații specifice în legătură cu ancheta sau acțiunile penale inițiate în privința unor posibile încălcări ale prezentei legi.
	Ministerul Justiției
(Aviz nr. 04/2-5140 din 12.05.2026)
	36
	Cu referire la art. 67 alin. (4), propunem o nouă redacție a acestui alineat în conformitate cu terminologia consacrată de Codul de procedură penală a Republicii Moldova, după cum urmează „În cazul în care faptele prevăzute la art. 69 alin. (1) constituie o infracțiune, Comisia Națională a Pieței Financiare și organele de urmărire penală vor asigura cooperarea și schimbul reciproc de informații specifice în legătură cu urmărirea penală inițiată precum și a acțiunilor procesuale desfășurate în privința unor posibile încălcări ale prezentei legi.”.
	Se acceptă
La art. 67 alin (4) se expune după cum urmează:
„(4) În cazul în care faptele prevăzute la art. 69 alin. (1) constituie o infracțiune, Comisia Națională a Pieței Financiare și organele de urmărire penală vor asigura cooperarea și schimbul reciproc de informații specifice în legătură cu urmărirea penală inițiată precum și a acțiunilor procesuale desfășurate în privința unor posibile încălcări ale prezentei legi.”

	Articolul 68. Publicarea deciziilor

(2)	În cazul în care decizia de a aplica o sancțiune sau altă măsură este pasibilă unei căi de atac în instanța de judecată, suplimentar celor prevăzute la alin.(1), Comisia Națională a Pieței Financiare publică pe site-ul său web oficial, fără întârzieri nejustificate, informații privind:
a)	statutul căii de atac și rezultatul examinării acesteia;
b)	orice hotărâri de anulare a unei decizii anterioare a autorității publice de aplicare a unei sancțiuni.
	Ministerul Justiției
(Aviz nr. 04/2-5140 din 12.05.2026)
	37
	La art. 68 alin. (2) expresia „fără întârzieri nejustificate” nu determină un termen limită pentru publicare, motiv pentru care se va revizui.
	Se acceptă
Expresia „fără întârzieri nejustificate” se exclude, întrucât publicarea informațiilor prevăzăte la alin. (2) se va realiza concomitent cu publicarea deciziei conform alin. (1) în termenul prevăzut de legea specială (art. 20 alin. (6) Legea nr. 192/1998). 

	Articolul 69. Sancționarea încălcărilor 
(1)	Prezentul articol se aplică în privința următoarelor prevederi din prezenta lege:
...
c)	neîntrunirea de către depozitarul central a cerinței de capital necesar, astfel încălcând prevederile art.52 alin.(1);

(2) Fără a aduce atingere competențelor de supraveghere ale
Comisiei Naționale a Pieței Financiare și competențelor Băncii Naționale a Moldovei de a aplica
măsuri de supraveghere, sancțiuni și măsuri sancționatoare băncii desemnate și depozitarului central autorizat în temeiul prezentei legi să furnizeze servicii auxiliare de tip bancar în conformitate cu Legea nr. 202/2017 privind activitatea băncilor, în cazul admiterii unei încălcări prevăzute de prezentul articol și actelor normative emise în vederea executării prezentei legi,
Comisia Națională a Pieței Financiare este în drept să aplice următoarele sancțiuni:

…
d)	sancționarea membrului organului de conducere al entității sau a oricărei alte persoane fizice considerate responsabile prin aplicarea măsurii de interzicere temporară sau, în cazul unor încălcări grave repetate, interzicere permanentă a exercitării unor funcții de conducere în cadrul instituției;
e)	sancțiuni pecuniare administrative maxime în cuantum de cel puțin de două ori cuantumul profitului obținut ca rezultat al unei încălcări, atunci când cuantumul respectiv poate fi stabilit;
f)	în cazul persoanei fizice, amendă administrativă până la 94282500 lei moldovenești;
g)	în cazul persoanei juridice, sancțiuni pecuniare administrative până la 377130000 lei moldovenești, sau până la 10 % din cifra de afaceri anuală totală a persoanei juridice conform ultimelor situații financiare aprobate de organul de conducere;
	Ministerul Justiției
(Aviz nr. 04/2-5140 din 12.05.2026)
	38
	Cu referire la art. 69 alin. (1) lit. c), potrivit căruia constituie abatere sancționabilă neîntrunirea de către depozitarul central a cerinței de capital necesar, astfel încălcând prevederile art. 52 alin. (1), se constată că norma sancționatorie este formulată insuficient de determinat sub aspectul elementului material al faptei.
În acest sens, art. 52 alin. (1) stabilește obligația ca capitalul propriu să fie „proporțional cu riscurile care decurg din activitate”, iar alin. (2) utilizează formulări precum „în orice moment suficient”, fără a prevedea un cuantum minim, un indicator obiectiv de capitalizare sau o metodologie de calcul determinată la nivel de lege. În mod similar, cadrul de referință din Regulamentul (UE) nr. 909/2014 privind îmbunătățirea decontării titlurilor de valoare în UE și depozitarii centrali de titluri utilizează un standard bazat pe risc și suficiență, fără stabilirea unui nivel fix de capital.
În aceste condiții, lipsa unor criterii clare, verificabile și previzibile de determinare a „capitalului necesar” face dificilă delimitarea situațiilor de conformitate de cele de neconformitate, ceea ce generează incertitudine juridică în aplicarea sancțiunii și poate conduce la o marjă excesivă de apreciere din partea autorității competente.
· Deși nu este obligatorie stabilirea unui cuantum fix de capital potrivit Regulamentului UE, atenționăm că în cazul unei norme sancționatorii este necesar ca obligația a cărei încălcare atrage răspunderea să fie suficient de determinată sau completată prin trimiteri exprese la criterii obiective ori la acte normative subsecvente care stabilesc metodologia de evaluare a capitalului adecvat. În lipsa unor asemenea precizări, prevederea de la art. 69 alin. (1) lit. c) este susceptibilă de a afecta principiile legalității și previzibilității normei sancționatorii, motiv pentru care se impune revizuirea acesteia în sensul clarificării criteriilor de determinare a cerinței de capital sau al trimiterii exprese la un cadru normativ secundar care să asigure determinabilitatea obligației.
	Se acceptă
La art. 69 alin (1) lit c) textul „alin.1” se exclude.

În acest caz, referința se va face la art. 52, în care la alin. (3) se conține prevederea aprobării de către CNPF a reglementărilor privind capitalul.

	
	Centrul Național Anticorupție 
(Aviz nr. 06/2/8089 din 05.05.2026)

	39
	Obiecții:
Determinarea competenţei după formulă „este în drept", „poate" este o modalitate coruptibilă de determinare a competenţelor entităților/agenților publici. Coruptibilitatea acestui element rezidă în discreţia funcţionarilor care apare în cazul utilizării unor asemenea determinări permisive ale competenţelor lor, care urmau a fi stabilite de o manieră imperativă. Această discreţie poate fi folosită în mod abuziv de către
agentul public pentru a nu-şi executa obligaţiile sale legale tocmai în virtutea caracterului permisiv al formulării competenţelor sale. Riscul de coruptibilitate a acestor norme creşte în cazul în care lipsesc criterii pentru a stabili în ce cazuri agentul public „este în drept" sau „poate" şi în ce cazuri este în drept şi poate să nu-şi realizeze competenţele, sau în ipoteza utilizării unor formulări ambigui (”,dacă este necesar.”).
Recomandări:
Reconsiderarea utilizării formulelor permisive de reglementare a activității agentului public.
	Se acceptă
La art. 69 alin. (2) textul „Comisia Națională a Pieței Financiare este în drept să aplice următoarele sancțiuni” se substituie cu textul „Comisia Națională a Pieței Financiare aplică următoarele sancțiuni”.


	
	Ministerul Justiției
(Aviz nr. 04/2-5140 din 12.05.2026)
	40
	La lit. e) a art. 69 alin. (2), se constată că formularea „sancțiuni pecuniare administrative maxime în cuantum de cel puțin de două ori cuantumul profitului obținut ca rezultat al unei încălcări, atunci când cuantumul respectiv poate fi stabilit” este ambiguă din perspectiva aplicării practice, întrucât nu reglementează în mod clar situația în care profitul obținut din încălcare nu poate fi determinat.
În absența unei precizări exprese privind conduita autorității competente în astfel de cazuri, norma riscă să genereze incertitudine juridică și dificultăți în aplicarea sancțiunilor de către Comisia Națională a Pieței Financiare, inclusiv posibilitatea de a limita eficiența mecanismului sancționator.
În acest sens, se recomandă revizuirea textului pentru a clarifica modalitatea de stabilire a sancțiunii în situațiile în care cuantumul profitului nu poate fi determinat, în vederea asigurării previzibilității normei și a aplicării uniforme a acesteia.
	Se acceptă
Art. 69 alin. (2) lit. e) se expune în următoarea redacție: 
e)	în cazul în care poate fi stabilit cuantumul profitului obținut ca rezultat al unei încălcări - sancțiuni pecuniare administrative maxime în cuantum de cel puțin de două ori cuantumul respectiv;


Comentariu: Respectiva sancțiune este condiționată de posibilitatea aprecierii profitului rezultat din încălcare. 

	
	Ministerul Justiției
(Aviz nr. 04/2-5140 din 12.05.2026)
	41
	La lit. f) și g) ale art. 69 alin. (2) se constată stabilirea unor plafoane maxime ale sancțiunilor pecuniare administrative într-un cuantum foarte ridicat, respectiv până la 94.282.500 lei în cazul persoanei fizice și până la 377.130.000 lei sau până la 10 % din cifra de afaceri anuală totală în cazul persoanei juridice, fără ca aceste sume să fie justificate în mod expres în nota de fundamentare a proiectului.
În lipsa unei argumentări clare privind criteriile utilizate la determinarea acestor cuantumuri, dispozițiile ridică probleme de previzibilitate și proporționalitate a sancțiunilor, în contextul în care principiile dreptului sancționator impun ca măsurile punitive să fie adecvate, necesare și fundamentate obiectiv.
Totodată, formula alternativă de calcul a sancțiunii pentru persoanele juridice necesită clarificări suplimentare privind modul de determinare a cifrei de afaceri relevante și aplicabilitatea acesteia în situații complexe, inclusiv la nivel de grupuri de întreprinderi, pentru a evita interpretări neunitare în practică. Adițional, se va determina în ce situații plafonul amenzii va fi 377130000 lei moldovenești și în ce situații amenda se va limita la 10 % din cifra de afaceri anuală totală.
În acest context se recomandă completarea notei de fundamentare cu o justificare detaliată a cuantumurilor stabilite precum și clarificarea mecanismului de aplicare a procentului din cifra de afaceri în vederea asigurării previzibilității și aplicării uniforme a normei.
	Se acceptă parțial 
Art. 69 alin. (2) lit. g) se expune în următoarea redacție:
g)	în cazul persoanei juridice, sancțiuni pecuniare administrative în valoare de până la 10% din cifra de afaceri anuală totală a persoanei juridice sau după caz a grupului, în cazul persoanelor juridice care fac parte dintr-un grup, conform ultimelor situații financiare aprobate de organul de conducere, dar nu mai puțin de 377130000 lei moldovenești;

Comentariu: În partea ce ține de utilizarea sintagmei „cifră de afaceri” a se reține că respectiva constituie o valoare general acceptată și cunoscută, inclusiv Codul fiscal operând cu aceasta. 


Nota de fundamentare se completează cu explicația sumelor maxime ale sancțiunilor aplicate de către CNPF în cazul persoanelor fizice și celor juridice în valoare de 94.282.500 lei și 377.130.000 lei, respectiv, care reprezintă sumele de 5 mil. euro și 20 mil. euro stabilite în Regulamentul (UE) nr. 909/2014, calculate la cursul oficial al leului moldovenesc la data aprobării regulamentului 23.07.2014.

	
	Ministerul Justiției
(Aviz nr. 04/2-5140 din 12.05.2026)
	42
	Cu referire la terminologia utilizată de către autor la art. 20, art. 63 alin. (1) precum și art. 69 alin. (2), menționăm că utilizarea termenului de „încălcări grave” este lipsită de un conținut normativ determinat, în absența unei definiții legale sau a unor criterii obiective de calificare.
În forma propusă, noțiunea este una vagă și susceptibilă de interpretări subiective, ceea ce poate genera aplicarea neuniformă a legii și riscuri de arbitrar în activitatea autorităților competente. Or, în lipsa unor repere clare, nu este posibilă delimitarea între încălcări minore sau grave, inclusiv în contextul aplicării sancțiunilor sau altor măsuri administrative.
Din perspectiva exigențelor de calitate a legii, derivând din principiile legalității și previzibilității normei juridice, este necesar ca asemenea noțiuni să fie definite în mod expres sau să fie însoțite de criterii clare de apreciere, cum ar fi natura și gravitatea faptei, impactul asupra pieței financiare, nivelul prejudiciului cauzat sau caracterul repetat al încălcării.
În aceste condiții, se impune revizuirea prevederilor menționate prin definirea expresă a noțiunii de „încălcări grave” sau prin instituirea unor criterii obiective care să permită o aplicare uniformă și previzibilă a dispozițiilor legale.
	Nu se acceptă
Noțiunea de „încălcări grave” nu necesită o definire exhaustivă, întrucât aprecierea gravității ține de competența discreționară a autorității de supraveghere, exercitată în funcție de circumstanțele concrete și de impactul asupra stabilității și siguranței infrastructurii pieței de capital. Această abordare corespunde practicii legislației UE, inclusiv Regulamentului (UE) nr. 909/2014, care utilizează noțiunea de „serious infringement” fără o definiție limitativă. Totodată, depozitarul central reprezintă o infrastructură unică și sistemică, ceea ce impune menținerea unei marje suficiente de apreciere pentru autoritatea de supraveghere. Prin natura lor, încălcările grave vizează abateri ce afectează elementele fundamentale ale funcționării depozitarului central, precum integritatea instrumentelor financiare evidențiate în conturi, continuitatea și securitatea sistemelor, respectarea cerințelor prudențiale, siguranța decontării și protecția activelor participanților.

	Articolul 70. Aplicarea efectivă a sancțiunilor
La stabilirea tipului și nivelul sancțiunilor administrative sau a altor măsuri, Comisia Națională a Pieței Financiare ia în considerație toate circumstanțele relevante, inclusiv, după caz:
	Ministerul Justiției
(Aviz nr. 04/2-5140 din 12.05.2026
	43
	La art. 70 expresia „ia în considerație” se va substitui cu expresia „ia în considerare”.
	Se acceptă
La art.70 cuvintele „ia în considerație” se substituie cu cuvintele „ia în considerare”.

	Articolul 72. Dreptul la o cale de atac
(1)	Comisia Națională a Pieței Financiare, Banca Națională a Moldovei și, după caz, alte autorități publice vor asigura ca deciziile și măsurile aprobate în temeiul prezentei legi sunt motivate corespunzător.
	Ministerul Justiției
(Aviz nr. 04/2-5140 din 12.05.2026
	44
	La art. 72 alin. (1), se constată o necorelare între denumirea marginală a articolului „Dreptul la o cale de atac” și conținutul normei, întrucât textul nu reglementează dreptul la o cale de atac, ci stabilește obligația Comisiei Naționale a Pieței Financiare, a Băncii Naționale a Moldovei și, după caz, a altor autorități publice de a asigura motivarea corespunzătoare a deciziilor și măsurilor adoptate.
În această formulare, alin. (1) are un caracter procedural-administrativ privind motivarea actelor administrative, fără a face referire directă la exercitarea dreptului de contestare sau la garanțiile specifice căii de atac, ceea ce poate crea o discrepanță între titlul articolului și conținutul său normativ.
Pentru asigurarea coerenței legislative și a clarității reglementării, se recomandă ca obligația privind motivarea corespunzătoare a deciziilor și măsurilor să fie expusă în articolul din lege care reglementează în mod distinct regimul actelor administrative și al garanțiilor procedurale, iar acest articol să fie rezervat exclusiv aspectelor ce țin de dreptul la contestare și accesul la o cale de atac efectivă.
	Se acceptă
Alin. (1) se exclude. Articolele relevante indică motivarea deciziei autorității. 

	Articolul 73. Dispoziții finale
(7)	La data aderării Republicii Moldova la Uniunea Europeană, art. 1-10, art. 11 alin. (2)-(3), art. 12 alin. (2)-(3), art. 13-73 și art. 74 alin. (1)-(7) se abrogă.
	Centrul de Armonizare a Legislației
(Aviz nr. 31/02-126-3621 din 30.03.2026)
	45
	Totodată, se constată o eroare tehnică în lista prevederilor ce urmează a fi abrogate de la data aderării, prin indicarea art. 74, alin. (1) - (7) din proiect ori această normă nu există în structura proiectului național. În context, se impune reexaminarea suplimentară a prevederilor ce vor fi abrogate din data aderării pentru a asigura corelarea tehnică și securitatea juridică a clauzelor de abrogare.
	Se acceptă
La art. 73 alin. (7) se exclude, urmând a veni cu un proiect de lege adițional înainte de data aderării Republicii Moldova la Uniunea Europeană, în calitate de norme de implementare
a prevederilor Regulamentului (UE) nr. 909/2014.

	Articolul 73. Dispoziții finale
(6)	La data intrării în vigoare a prezentei legi, Legea nr.234/2016 cu privire la Depozitarul central unic al valorilor mobiliare, publicată în Monitorul Oficial al Republicii Moldova, 2016, nr. 343-346 art. 711, se abrogă.
	Ministerul Justiției
(Aviz nr. 04/2-5140 din 12.05.2026
	46
	La alin. (6) sursa de publicare a Legii nr. 234/2016 cu privire la Depozitarul central unic al valorilor mobiliare se va indica între paranteze rotunde cu excluderea cuvintelor „publicată în”.
	Se acceptă
La art. 73 la alin (6) textul „, publicată în Monitorul Oficial al Republicii Moldova, 2016, nr. 343-346 art. 711,” se substituie cu textul „(Monitorul Oficial al Republicii Moldova, 2016, nr. 343-346 art. 711)

	Articolul 74. Dispoziții tranzitorii
(1)	Până la data obținerii autorizării conform art. 73 alin.(4), Depozitarul central unic al valorilor mobiliare își desfășoară activitatea în temeiul deciziei privind inițierea activității, emise de Banca Națională a Moldovei conform art.19 alin.(1) din Legea nr.234/2016 cu privire la Depozitarul central unic al valorilor mobiliare.
...
(4)	Începând cu data de 11 octombrie 2027 la art.5 alin. (2)-(3) vor avea următorul cuprins:
„(2) În cazul în care tranzacțiile cu valori mobiliare prevăzute la alin.(1) sunt executate în locuri de tranzacționare, data preconizată a decontării nu va depăși prima zi lucrătoare după data încheierii tranzacției;
(3)	Cerința prevăzută la alin. (2) nu se aplică:
1.	tranzacțiilor care sunt negociate în particular, dar care sunt executate în locurile de tranzacționare;
2.	tranzacțiilor care sunt executate bilateral, dar care sunt raportate într-un loc de tranzacționare;
3.	primei tranzacții în care valorile mobiliare în cauză fac obiectul unei înscrieri inițiale în cont în conformitate cu art.3 alin.(2);
4.	următoarelor tranzacții de finanțare prin valori mobiliare, cu condiția ca acestea să fie înregistrate oficial ca tranzacții unice compuse din două tranzacții conexe:
a)	operațiunile de dare cu împrumut de valori mobiliare sau operațiunile de luare cu împrumut a valorilor mobiliare, astfel precum sunt prevăzute în legislația privind piețele instrumentelor financiare;
b)	tranzacțiile de cumpărare-revânzare (buy-sell back) sau tranzacțiile de vânzare-recumpărare (sell-buy back), astfel precum sunt prevăzute în legislația privind piețele instrumentelor financiare;
c)	tranzacțiilor de recumpărare, astfel precum sunt prevăzute în legislația privind piețele instrumentelor financiare.”
	Ministerul Justiției
(Aviz nr. 04/2-5140 din 12.05.2026
	47
	La art. 74 alin. (1), se constată că soluția normativă propusă este formulată într-o manieră excesiv de rigidă și dificil de corelat cu caracterul tranzitoriu al dispoziției, întrucât menține ca temei de desfășurare a activității Depozitarului central unic al valorilor mobiliare decizia privind inițierea activității emisă de Banca Națională a Moldovei, cu trimitere la art. 19 alin. (1) din Legea nr. 234/2016.
O asemenea formulare poate crea ambiguități privind regimul juridic aplicabil în perioada de tranziție, în special în contextul în care noua lege instituie un cadru de autorizare distinct, iar menținerea exclusivă a deciziei de inițiere ca temei de funcționare nu reflectă suficient evoluția reglementării.
În acest sens, se recomandă reformularea textului astfel încât să se prevadă în mod clar că, până la obținerea autorizației conform noii reglementări, Depozitarul central unic al valorilor mobiliare își desfășoară activitatea în temeiul regimului instituit de Legea nr. 234/2016 pentru a asigura continuitatea juridică și evitarea oricărui vid de reglementare.
	Se acceptă
Art. 74 alin (1) va avea următorul cuprins:

(1)	Până la data obținerii autorizării conform art. 73 alin.(4), Depozitarul central unic al valorilor mobiliare își desfășoară activitatea în temeiul regimului instituit de Legea nr.234/2016 cu privire la Depozitarul central unic al valorilor mobiliare.

	
	Ministerul Justiției
(Aviz nr. 04/2-5140 din 12.05.2026
	48
	Cu referire la dispoziția tranzitorie de la art. 74 alin. (4) care prevede
aplicarea, începând cu data de 11 octombrie 2027, a unui regim derogatoriu de la art. 5 alin. (2) și (3), se constată că tehnica de redactare utilizată nu asigură suficientă claritate normativă în ceea ce privește raportul dintre norma permanentă și cea tranzitorie.
În esență, intervenția legislativă vizează modificarea termenului standard de decontare a tranzacțiilor cu valori mobiliare executate în locuri de tranzacționare, prin reducerea acestuia de la „a doua zi lucrătoare” la „prima zi lucrătoare după data încheierii tranzacției”, precum și ajustarea corespunzătoare a sferei excepțiilor prevăzute la alin. (3), prin completarea acestora cu un punct suplimentar.
Totuși, formularea actuală, structurată prin reluarea integrală a textului modificat, în locul unei trimiteri explicite la derogarea punctuală de la norma generală, poate genera dificultăți de interpretare cu privire la aplicabilitatea în timp și la coexistenta celor două regimuri juridice.
În acest context, pentru asigurarea coerenței normative și a previzibilității reglementării, se recomandă ca dispoziția tranzitorie să fie reformulată în sensul indicării exprese că, începând cu data de 11 octombrie 2027, data preconizată a decontării nu va depăși prima zi lucrătoare după data încheierii tranzacției, iar excepțiile prevăzute la alin. (3) de la art. 5 se completează corespunzător cu noul punct privind tranzacțiile de finanțare prin valori mobiliare.
O asemenea abordare ar asigura o tehnică legislativă mai riguroasă, evitarea duplicării textelor normative și o delimitare clară între norma tranzitorie și regimul juridic general aplicabil.
Adițional, autorul urmează să revizuite acest alineat în conformitate cu art. 51 alin. (6) din Legea nr. 100/2017 cu privire la actele normative potrivit căreia „În cazul unei structuri complexe a actului normativ, alineatul poate fi divizat mai întâi în puncte însemnate cu numere ordinare, exprimate prin cifre arabe, urmate de o paranteză. La rândul lor, punctele pot fi divizate în litere, însemnate succesiv cu litere latine mici, urmate de o paranteză.”.
	Se acceptă
La art. 74 alin. (4) se expune cu următorul cuprins:
„(4) Începând cu data de 11 octombrie 2027 la art.5:
1. la alin. (2) textul „nu va depăși a doua zi lucrătoare după data încheierii tranzacției” se substituie cu textul „nu va depăși prima zi lucrătoare după data încheierii tranzacției”;
2) alin (3) se completează cu pct. 4) cu următorul cuprins:
„ 4) următoarelor tranzacții de finanțare prin valori mobiliare, cu condiția ca acestea să fie înregistrate oficial ca tranzacții unice compuse din două tranzacții conexe:
a)	operațiunile de dare cu împrumut de valori mobiliare sau operațiunile de luare cu împrumut a valorilor mobiliare, astfel precum sunt prevăzute în legislația privind piețele instrumentelor financiare și activitățile de investiții;
b)	tranzacțiile de cumpărare-revânzare (buy-sell back) sau tranzacțiile de vânzare-răscumpărare (sell-buy back), astfel precum sunt prevăzute în legislația privind piețele instrumentelor financiare și activitățile de investiții;
c)	tranzacțiilor de răscumpărare, astfel precum sunt prevăzute în legislația privind piețele instrumentelor financiare și activitățile de investiții.”

	Se constată că proiectul de lege nu conține prevederi exprese privind
aplicabilitatea art. 47 din Legea nr. 234/2016 cu privire la Depozitarul central unic al valorilor mobiliare, care reglementează mecanismul de examinare a pretențiilor financiare și acordarea măsurilor compensatorii. În lipsa unei intervenții normative clare, nu este determinat dacă aceste dispoziții urmează a fi abrogate, menținute sau adaptate noului cadru legal.
Această omisiune generează incertitudine juridică, inclusiv sub aspectul autorității competente să examineze pretențiile, al procedurii aplicabile și al modului de soluționare a cererilor pendinte, precum și al eventualelor obligații financiare ale statului. Totodată, nu este clar dacă mecanismul instituit anterior, inclusiv comisia constituită la nivel guvernamental, își va continua activitatea sau va fi substituit printr-o altă structură.
În aceste condiții, se impune completarea proiectului cu dispoziții tranzitorii și finale clare, care să reglementeze expres abrogarea sau menținerea art. 47, să stabilească autoritatea competentă și procedura de examinare a pretențiilor, inclusiv pentru cererile aflate în curs de examinare, precum și modul de asumare și executare a eventualelor obligații financiare, în vederea asigurării clarității, previzibilității și securității raporturilor juridice.
	Nu se acceptă
Situația juridică aferentă pretențiilor financiare este determinată expres de Legea nr. 234/2016, care va guverna acest domeniu până la data intrării în vigoare a Legii privind depozitarii centrali de valori mobiliare  (12 luni din data publicării acesteia).   
Reglementarea prin Legea nr. 234/2016 a activității Comisiei de examinare a pretențiilor financiare a fost posibilă în contextul caracterului acesteia de lege specială, anume în raport cu Depozitarul central unic de valori mobiliare.
Legea privind depozitarii centrali de valori mobiliare stabilește cerințele de autorizare și funcționare aplicabile tuturor depozitarilor centrali autorizați în Republica Moldova, urmărind alinierea la standardele europene și axându-se pe prudențialitate, siguranța decontărilor și integritatea emisiunilor de valori mobiliare. Includerea unor mecanisme de soluționare a pretențiilor pecuniare din perioada de tranziție (specifică Legii 234/2016) ar altera natura juridică a noii legi.
În contextul celor expuse, reiese inoportunitatea inserării în proiectul Legii privind depozitarii centrali de valori mobiliare a reglementărilor privind pretențiile pecuniare menționate.
Totodată, potrivit normelor tranzitorii, și anume prevederii expuse la art. 74 alin. (2) din proiectul prenotat „Actele normative emise în vederea executării Legii nr.234/2016 cu privire la Depozitarul central unic al valorilor mobiliare, se vor aplica în măsura în care nu contravin prevederilor prezentei legi și până la modificarea sau abrogarea acestora.”
Astfel, Regulamentul cu privire la activitatea Comisiei de examinare a pretențiilor financiare ale persoanelor juridice care dețin autorizații de societate de registru sau licență pentru activitatea de depozitar central, aprobat prin Hotărârea Guvernului nr. 1024/2017, își păstrează valabilitatea conform normelor tranzitorii din Legea privind depozitarii centrali de valori mobiliare.

	Cu referire la denumirea anexei, se constată că aceasta este indicată în mod generic prin sintagma „Anexă”, fără a fi stabilită în mod expres legătura normativă cu actul legislativ căruia îi aparține. O asemenea formulare nu asigură suficientă precizie din punct de vedere al tehnicii legislative și poate genera dificultăți de identificare și corelare a anexei cu legea de bază, în special în procesul de aplicare și publicare a actului normativ.
În acest context, pentru respectarea cerințelor de claritate și rigoare normativă, se recomandă ca denumirea să fie reformulată în sensul indicării complete a actului normativ, respectiv „Anexa la Legea nr. __/2026 privind depozitarii centrali de instrumente financiare”, astfel încât să fie asigurată identificarea univocă a acesteia și corelarea sa directă cu legea de referință.
	Se acceptă
Denumirea anexei se modifică după cum urmează:

„Anexa la Legea nr. __/2026 privind depozitarii centrali de instrumente financiare”

	SECȚIUNEA C
Servicii auxiliare de tip bancar

e)	activități de trezorerie care implică valută străină și valori mobiliare ce țin de gestionarea soldurilor aferente pozițiilor de cumpărare (long balances) ale participanților, în sensul art.14 alin.(1) lit. f) din Legea nr.202/2017.
	Centrul de Armonizare a Legislației

	Se constată o trimitere eronată la Secțiunea C, lit. e) din Anexa proiectului. Astfel, referința actuală către art. 14 alin. (1) lit. f) din Legea nr. 202/2017 este una greșită și urmează a fi substituită cu trimitere la art. 14 alin. (1) lit. g) din Legea nr. 202/2017, care reglementează activitățile de trezorerie și tranzacționare vizate.
	Se acceptă
La Anexă Secțiunea C, lit. e) textul „în sensul art.14 alin.(1) lit. f) din Legea nr.202/2017” se substituie cu textul „în sensul art.14 alin.(1) lit. g) din Legea nr.202/2017”.


	
	Centrul de Armonizare a Legislației
(Aviz nr. 31/02-126-3621 din 30.03.2026)
	51
	Atragem atenția că, succesiv Regulamentului (UE) 2023/2845 din 13 decembrie 2023, Regulamentul (UE) nr. 909/2014 a mai fost modificat prin Regulamentul (UE) 2025/2075 din 8 octombrie 2025, care urmează să se aplice de la 11 octombrie 2027. Respectiv, se consideră necesară examinarea oportunității transpunerii acestor prevederi și de proiectul național.
	Se acceptă
Art. 74 se completează cu alin. (4) cu următorul cuprins:
„(3)	 Începând cu data de 11 octombrie 2027 la art.5 alin. (2)-(3) vor avea următorul cuprins:
„(2) În cazul în care tranzacțiile cu valori mobiliare prevăzute la alin.(1) sunt executate în locuri de tranzacționare, data preconizată a decontării nu va depăși prima zi lucrătoare după data încheierii tranzacției;
(3)	 Cerința prevăzută la alin. (2) nu se aplică:
1.	tranzacțiilor care sunt negociate în particular, dar care sunt executate în locurile de tranzacționare;
2.	tranzacțiilor care sunt executate bilateral, dar care sunt raportate într-un loc de tranzacționare;
3.	primei tranzacții în care valorile mobiliare în cauză fac obiectul unei înscrieri inițiale în cont în conformitate cu art.3 alin.(2);
4.	următoarelor tranzacții de finanțare prin valori mobiliare, cu condiția ca acestea să fie înregistrate oficial ca tranzacții unice compuse din două tranzacții conexe:
a) operațiunile de dare cu împrumut de valori mobiliare sau operațiunile de luare cu împrumut a valorilor mobiliare, astfel precum sunt prevăzute în legislația privind piețele instrumentelor financiare; 
b) tranzacțiile de cumpărare-revânzare (buy-sell back) sau tranzacțiile de  vânzare-recumpărare (sell-buy back), astfel precum sunt prevăzute în legislația privind piețele instrumentelor financiare;
c) tranzacțiilor de recumpărare, astfel precum sunt prevăzute în legislația privind piețele instrumentelor financiare.”

